text:
हरियाणा - About HARYANA in Hindi Nibandh
(Haryana in Hindi)
Here is an Essay on Haryana (Haryana per Nibandh) written with some easy lines in Hindi and English meaning.
हरियाणा के बारे में जानकारी हिंदी में पढ़े।
हरियाणा उत्तर भारत का एक राज्य है जिसकी राजधानी चंडीगढ़ (Chandigarh) है। इसकी सीमायें उत्तर में हिमाचल प्रदेश, दक्षिण एवं पश्चिम में राजस्थान (Rajasthan) से जुड़ी हुई हैं।
हरियाणा की स्थापना 1 नबम्बर 1966 में हुई थी।
राष्ट्रीय राजधानी दिल्ली हरियाणा से तीन ओर से घिरी हुई है।
हरियाणा का क्षेञफल 44212 किमी है।
राज्य में सडकों की कुल लंबाई 34772 किमी है (2015 के अनुसार)।
अम्बाला, पानीपत, और जखाल यहॉ के प्रमुख रेलवे स्टेशन हैं।
हरियाणा में विधान सभा की 90 लोकसभा की 10 तथा राज्य सभा की 5 सीटें हैं।
यहॉ जिलों की संख्या 21 है।
हरियाणा की राजकीय भाषा हिंदी है।
हरियाणा का राजकीय पशु नीलगाय है।
हरियाणा का राजकीय फूल कमल है।
हरियाणा का राजकीय पेड पीपल है।
हरियाणा का राजकीय पक्षी काला तीतर है।
यमुना और घाघरा यहॉ बहने वाली प्रमुख नदियाँ हैं।
हरियाणा देश का पहला राज्य है जहॉ 1970 में सभी राज्यों में बिजली की व्यवस्था की गई थी।
होली, दिवाली, तीज, गुग्गापीर, और सॉझी यहॉ के प्रमुख पर्व हैं।
गुडगांव स्थित सुल्तान पुर राष्ट्रीय उद्यान हरियाणा का एकमाञ राष्ट्रीय उद्यान है।


c: text/html

text:
रोमियन 13 Awadhi Bible: Easy-to-Read Version (ERV-AWA)
सरकारी सासक क नेमन क पालन करा
13 हर मनई क प्रधान सत्ता क अधीनता अंगीकार करइ चाही। काहेकि सासन क अधिकार परमेस्सर कइँती स बा। अउर जउन अधिकार मौजूद बा ओन्हे परमेस्सर नियत किहे बा। 2 इही बरे जउन सत्ता क विरोध करत हीं, उ परमेस्सर क आज्ञा क विरोध करत ह अउर जउन परमेस्सर क आज्ञा क विरोध करत हीं, उ दण्ड पइहीं। 3 अब देखा कउनउ सासक, उ मनई क, जउन नेकी करत हीं, नाहीं डेरातेन बल्कि उही क डेरावत हीं, जउन खराब काम करत हीं। अगर तू सासन स नाहीं डेराइ चाहत ह, तउ भला काम करत रहा। तोहे सत्ता क प्रसंसा मिली।
4 जउन सासन मँ अहइँ उ परमेस्सर क सेवक अहइँ उ तोहर भला करइ बरे बा। परन्तु अगर तू खराब करत ह तउ ओहसे डेरा काहे? काहेकि ओकर तलवार बेकार नाहीं बाटइ। उ परमेस्सर का सेवक अहइ अउर जो गलत करत ह, वह परमेस्सर क क्रोध लिआवत ह। 5 इही बरे समर्पण जरुरी बा। न केवल डर क कारण बल्कि तोहरे अपने चेतना क कारण
6 इही बरे त तू पचे चुंगी (टिॅक्स) चुकावत ह काहेकि अधिकारी परमेस्सर क सेवक बाटेन जउन अपने कत्तर्व्यन क ही पूरा करइ मँ लागा रहत हीं। 7 जेह कउनो क तोहका देइ क बा, ओका चुकाइ द्या। जउन कर तोहका देइ क बा। ओका द्या जेकर चुंगी (टिॅक्स) तोहपे निकरत ह, ओका चुँगी द्या। जेहसे तोहे डेराइ चाही, तू ओसे डेरा। जेकर आदर करइ चाही ओकर आदर करा।
पिरेम इ व्यवस्था अहइ
8 आपसी पिरेम क अलावा कउनो क ऋण अपने उप्पर न रखा काहेकि जउन अपने साथियन स पिरेम करत ह, उ एह तरह व्यवस्था क पूरी आज्ञा क मानत ह। 9 मइँ इ एह बरे कहत हउँ काहेकि, “व्यभिचार न करा, हतिया न करा, चोरी न करा, लालच न रखा” अउ जउनउ दूसरी व्यवस्था होइ सकत ह, इ बचन मँ समाइ जात ह कि, “तोहे अपने साथी क अइसेन ही पियार करइ चाही, जइसेन तू अपने आप क करत ह।” 10 पिरेम अपने साथी क बुरा कभउँ नाहीं करत। इही बरे पिरेम करब व्यवस्था क पूरा करब बा।
11 इ सब कछू त एह बरे करा कि जइसेन समइ मँ तू रहत ह, ओका जानत अहा। तू जानत अहा कि तोहरे बरे संकट का समइ अहइ अपने नींद स जगावइ क समइ आइ पहुँचा बा, उ समय क तुलना मँ जब हम पहले बिसवास धारण किहे रहेन तउ हमार उद्धार अब ओसे जियादा लगे बा। 12 “रात” लगभग पूरी होइ चुकी बा, “दिन” लगे ही बा, इही बरे आवा हम ओन्हन करमन स छुटकारा पाइ लेइ जउन अन्धकार क अहइँ। आवा हम प्रकास क अस्त्रन क धारण करी। 13 आवा हम वइसेन ही अच्छे रीति स रही जइसेन दिन क समइ दिन रहत ह। बहुत जियादा बेमार क दावत मँ न जात भए खाइ पीइके बुत्त न होइ जा। लुच्चापना दुराचार व्यभिचार मँ न पड़ा। न झगड़ा अउर न ही डाह रखा। 14 बल्कि पर्भू ईसू मसीह क धारण करा। अउर आपन भौतिक मनई सुभाउ क सबइ इच्छा क पूरा करइ मँ ही न लगा रहा।

robotstxt: allowed

filter: keep


text:
जिला फैजाबाद अउर अम्बेडकरनगर किशोरी स्वास्थ्य योजना के तहत किशोरियन का आयरन कै गोली, टीकाकरण के अलावा हर महीना निशुल्क सेनेटरी नैपकीन दिये कै योजना उत्तर-प्रदेश सरकार चलाइस। जेसे प्रदेश कै किशोरी स्वस्थ रहै। काहे से आज कै युवा ही कल कै भविष्य अहै। पर का ई सुविधा मनइन का मिल पावत बाय। तौ आवा जाना जाय हिंया के किशोरियन से। जिला फैजाबाद अउर अम्बेडकरनगर किशोरी स्वास्थ्य योजना के तहत किशोरियन का आयरन कै गोली, टीकाकरण के अलावा हर महीना निशुल्क सेनेटरी नैपकीन दिये कै योजना उत्तर-प्रदेश सरकार चलाइस।जेसे प्रदेश कै किशोरी स्वस्थ रहै। काहे से आज कै युवा ही कल कै भविष्य अहै। पर का ई सुविधा मनइन का मिल पावत बाय। तौ आवा जाना जाय हिंया के किशोरियन से। लक्ष्मी गांव सोनावां अम्बेडकरनगर कै कहब बाय की हिंया कै आशा कबहूं मीटिंग नाय करतिन। न ही कउनौ सुबिधा दियै। पुष्पा टंडौली फैजाबाद कै कहब बाय की हमरे सबका कुछ पता नाय बाय कबहूं कुछ नाय मिला आवाथिन तौ पैसा मा दियाथिन। रीता आशाकार्यकत्री रीता अम्बेडकरनगर कै कहब बाय की पैड कै कउनौ शुल्क नाय लिया जात। जेतना भी आज तक किशोरियन का वितरित किया गा निशुल्क दिया गा। संतोष पाण्डे आशा कार्यकर्ता कै कहब बाय की सामुदायिक स्वास्थ्य केंद्र पर साल भर से नाय आवत बाय तौ हमरे सब कहां से दी। संजू देवी गाँव नरायनपुर अम्बेडकरनगर कै कहब बाय की जबसे हमै आशा कै पद मिला तबसे हमैं कुछ नाय मिला की हम किशोरियन का दी।साफ़ सफाई के बारे मा जेतना बताय पाई थी बहती स्कूल पै मीटिंग कइके किशोरियन का जागरूक करीथी। ए.एन.एम. सरिता अम्बेडकरनगर कै कहब बाय की दुई साल से पैड आवत नाय बाय जेसे हमरे स्वास्थ्य केंद्र पै उपलब्ध नाय होय पावत बाय। अब जूनियर स्कूल या प्राइमरी स्कूल से सम्बंधित होइगा बाय। वही माध्यम से किशोरियन का दिया जात बाय।अउर हमरे ब्लाक से नाय मिलत। अंशुमान गुप्ता अधीक्षक सामुदायिक स्वास्थ्य केंद्र मया बताइन की अबहीं आयरन अउर कैल्शियम दिया जात बाय। ई तौ लगातार दिया जात बाय रही बात पैड कै तौ चार-पांच महीना से नाय आवत बाय। प्रशव वाली मेहरारुन के ताई आवाथै उनका बराबर दिया जात बाय।
रिपोर्टर- संगीता
Published on Jul 13, 2017


text:
जिला चित्रकूट ब्लाक रामनगर का थाना मऊ के एक गांव के मेहरिया आरोप लगाइस हवै कि गांव का कुटटूल, झुल्लूर अउर बच्चीलाल 18 मई के रात वहिका उठाके लइगें हवैं। अउर कुटटूल बलात्कार करिस हवै। लगातार थाना मा शिकायत के बादौ अबै तक कउनौ सुनवाई नहीं भे आय। आरोपी खुलेआम घूमत हवैं।
शिकायतकर्ता बताइस हवै कि मैं रात के खाना खाके दरवाजा बंद करै गई रहौं, तौ वा दीवार के पीछे ओट मा खड़ा रहै। मोहिका झपट के पकड़ लिहिस हवै अउर मुंह दाब लिहिस हवै, जेहिसे मैं चिल्ला नहीं पाय आहूं। मोर मनसवा इलाहाबाद मा मजदूरी करत हवै। फोन कइके बोलाये हौं, जबै मोर मनसवा आगा हवै, तौ मैं हौं अउर आज थाने आई हौं। थाना मा कहत हवै कि तुम गलत करत हौ। तीन दरकी मोरे साथै गलत काम किहिन हवै। जबै मैं मना करों, तबहीने मोहिका कुल्हाड़ी के डंडा से मारत रहे हवै। छोड़े का कहों तब मोहिका कहे कि अगर कउनौ बताइहें तौ तोहिका जान से मार देहू अउर मारिन पीटिन हवै, जेहिके निशान मोरे शरीर मा बने हवैं। तीन मड़इन से मैं कसत जीतों। पहिले से कउनौ रंजिश नहीं रही आय। वहिसे से पूर गांव परेशान हवै वा कहत हवै, कि मैं या गांव का दबंग आहूं। जेहिका पाइस वहिके के साथै जबरजस्ती करत हवै।
पुलिस अधीक्षक मनोज कुमार झा का कहब हवै कि या संबंध मा मुकदमा लिख लीन गा हवै। यहिका तहकीकात करै के बाद दोषी का गिरफ्तार करै का पूरा प्रयास हवै। जाँच कइके कार्यवाही कीन जई।
रिपोर्टर: सुनीता देवी
Published on May 22, 2018


text:
प्रो. कमला श्रीवास्तव केर यू रचना चंदर भइया के सौजन्य से हमैं मिली। लखनऊ पै लिखी यहि कविता क पढ़ा जाय:
कविता: आपन लखनऊ नगरिया..!
गोमती नदी कै किनरिया आपन लखनऊ नगरिया ।
लखन जी की होय सहरिया आपन लखनऊ नगरिया ॥
दूर दूर से लेखक आवैँ, लखनऊ सहर कै रौनक बढ़ावैँ ,
खावैँ मलाई के गिलौरियाँ, आपन लखनऊ नगरिया ॥
बाग बनारसी, मंजिल छतर कै, सभी दरवज्जा औ बाड़ा इमाम कै,
भूल्यो न भूल भुलैय्या, आपन लखनऊ नगरिया ॥
जरदोजी अरु कढ़ाई चिकन कै, राजधानी निधि राजभवन कै,
विधान भवन कै महलीया, आपन लखनऊ नगरिया ॥
कथक ठुमरी गजल गायकी, मौसिकी कै गजब नायकी,
‘सामे अवध’ कै बहरिया, आपन लखनऊ नगरिया ॥
बहेर कबूतर पतंग पेँचबाजी, ये काटा वो काटा पेँच लड़ाजी,
इक्का ताँगा दौड़े सड़किया, आपन लखनऊ नगरिया ॥
खान पान कै लज्जत होय लाजवाब,
रेवड़ी औ मक्खन मलइया, आपन लखनऊ नगरिया ॥
लखनऊ सहर कै सान अनोखी, अदब, तहजीब कै बात होय चोखी।
हम होय लखनऊ कै बसिया, आपन लखनऊ नगरिया ॥
— प्रो.कमला श्रीवास्तव
दै.जागरण लखनऊ 4 दिस.2011 ‘मेरा शहर मेरा गीत’ से ..
नोट: तरे से दुसरे बंद मा लय औ छंद-विधान टूटा अहै..!
~सादर/अमरेन्द्रआवधिया


text:
जिला चित्रकूट, ब्लाक मऊ, कस्बा खण्डेहा चैराहा। हिंया रोजै हजारन मड़ई आवत जात हवै, पै एक हफ्ता से हैण्डपम्प खराब परा हवै। या कारन प्रधान से कहा गा हवै, पै प्रधान कउनौ ध्यान नहीं दिहिस आय।
हिंया के रामनरेश, प्रेमिया अउर सम्पत समेत पांच मड़इन का कहब हवै कि पानी पियै खातिर बहुतै परेशानी होत हवै। एक हैण्डपम्प लाग रहै, पै वा एक हफ्ता से खराब हवै। कोटा के दुकान भी सउहैं हवै तौ आवै जाये वाला मड़ई पानी पियै खातिर हिंया हुंवा भटकत हवैं, पै प्रधान एकौ नहीं सोचत आय अउर हमैं तौ पानी खातिर लगभग आधा किलो मीटर दूर जाये का परत हवै। प्रधान भइयन कोल का कहब हवै कि मोहिका अबै पता नहीं रहै। अबै पता होइगा हवै तौ हैण्डपम्प बनवा देहूं।
ब्लाक पहाड़ी, कस्बा पहाड़ी। हिंया का हैण्डपम्प लगभग एक बरस से खराब हवै। यहै से पानी खातिर लगभग एक हजार मड़ई समस्या का सामना करत हवै। हैण्डपम्प बनवावैं खातिर कइयौ दरकी प्रधान बद्री प्रसाद से कहा गा, पै वा कउनौ ध्यान नहीं देत आय।
कस्बा के रामनरेश समेत लगभग दस मड़इन का कहब हवै कि हिंया हजारन यात्री आवत जात हवै। उंई पियै खातिर पानी का हिंया हुंवा ढ़ूढ़त हवैं। अब तौ गर्मी का समय आ गा हवै। हिंया रहै वाले मड़ई बिसण्डा रोड के लगे हैण्डपम्प से पानी भरैं जात हवै। अगर हैण्डपम्प बन जाये तौ बहुतै नींक रहै। यहै से हैण्डपम्प बनवावैं खातिर कइयौ दरकी प्रधान बद्री प्रसाद से कहे हन, पै वा ध्यान नहीं देत आय।
प्रधान बद्री प्रसाद से बात करैं के कोशिश कीन गे, पै वा नहीं मिला। या कारन फोन से बात कीन गे। वहिकर कहब हवै कि हैण्डपम्प कइयौ दरकी बनवा दीने रहौं, पै वा खराब होइ जात हवै। अब नवा हैण्डपम्प लगवावैं के कोशिश करिहौं।
जिला चित्रकूट, ब्लाक मऊ, कस्बा खण्डेहा चैराहा। हिंया रोजै हजारन मड़ई आवत जात हवै, पै एक हफ्ता से हैण्डपम्प खराब परा हवै। या कारन प्रधान से कहा गा हवै, पै प्रधान कउनौ ध्यान नहीं दिहिस आय।


text:
यिर्मयाह 16 Awadhi Bible: Easy-to-Read Version (ERV-AWA)
बिनास क दिन
16 यहोवा क सँदेसा मोका मिला। 2 “यिर्मयाह, तोहका बियाह नाहीं करइ चाही। तोहका इ ठउरे पइ बेटा या बिटिया नाहीं पइदा करइ चाही।”
3 यहूदा देस मँ जन्म लेइवाले बेटा-बिटियन क बारे मँ यहोवा इ कहत ह, अउर ओन बच्चन क बाप-महतारी क बारे मँ जउन यहोवा कहत ह, उ इ अहइ: 4 “उ सबइ लोग भयंकर मउत क सिकार होइहीं। ओन लोगन बरे कउनो रोई नाहीं। कउनो भी मनई ओनका दफनाइ नाहीं। ओनकर ल्हासन जमीन पइ गोबरे क नाई पड़ी रहिहीं। उ सबइ लोग दुस्मन क तरवार क घाट उतरिहीं या भूखन मरिहीं। ओनकर ल्हास अकासे क पंछियन अउर भुइँया क जंगली जनावरन क भोजन बनिहीं।”
5 एह बरे यहोवा कहत ह, “ओन घरन मँ न जा जहाँ लोग आखिरी विया क्रम क दावत खात रहत हीं। हुवाँ रोवइ या आपन सोक परगट करइ जिन जा। इ सबइ सब काम जिन करा। काहेकि मइँ आपन सान्ति वापस लइ लिहेउँ ह। मइँ यहूदा क एन लोगन पइ दाया नाहीं करब,” यहोवा कहत ह।
6 “यहूदा देस मँ महत्वपूर्ण लोग अउर साधारन लोग मरिहीं। कउनो मनई ओन लोगन क न दफनइहीं न ही ओनके बरे रोइ। एन लोगन बरे सोक परगट करइ क न तउ कउनो आपन क काटी अउर न ही आपन मूँड़े क बार साफ कराई। 7 कउनो मनई ओन लोगन बरे भोजन नाहीं लिआई जउन मरे बरे रोवत रहा होइहीं। जेनकर महतारी-बाप मर गए होइहीं लोगन क कउनो मनई समझाई बुझाई नाहीं। जउन मरे बरे रोबत रहा होइहीं ओनका सान्त करइ बरे कउनो मनई दाखरस नाहीं पिआई।”
8 “यिर्मयाह, उ घरे मँ न जा जहाँ लोग दावत खात रहत होइँ। उ घरे मँ न जा अउर ओनके संग बइठिके न खा न दाखरस पिआ। 9 इस्राएल क परमेस्सर सर्वसक्तीसाली यहोवा कहत ह: ‘मजा उड़ावइ वाले लोगन क सोर क हाली ही मइँ बंद कइ देब। बियाहे क दावत मँ लोगन क हँसी मजाक क किलकारियन क मइँ बन्द कइ देब। इ तोहरे जीवनकाल मँ ही होइ। मइँ इ सबइ काम हाली स करब।’
10 “यिर्मयाह, तू यहूदा क लोगन क इ सबइ बातन बतउब्या अउर लोग तोहसे पूछिहीं, ‘यहोवा हम लोगन बरे एतनी भयंकर बातन काहे कहेस ह हम का गलत काम कीन्ह ह हम लोग यहोवा आपन परमेस्सर क खिलाफ कउन-सा पाप किहा ह’ 11 तू पचन्क ओन लोगन स इ कहइ चाही, ‘तू पचन्क संग भयंकर घटनन घटिहीं काहेकि तोहार पचन्क पुरखन मोर अनुसरण करब तजेन अउर दूसर देवतन क अनुसरण करब तथा सेवा करब सुरू किहन। उ पचे ओन दूसर देवतन क पूजा किहन। तोहार पुरखन मोका तजेन अउर मोर नेमन क पालन करब तजेन। 12 किन्तु तू लोग आपन पुरखन स भी जियादा बुरे करम किहा ह। तू लोग बहोत हठी अहा अउर तू सिरिफ उहइ करत अहा जेका तू करइ चाहत अहा। तू मोर आग्या क पालन नाहीं करत अहा। 13 एह बरे मइँ तोहका पचन्क इ देस स बाहेर निकारि पेँकब। मइँ तोहका पचन्क बिदेस मँ जाइके मजबूर करब। तू पचे अइसे देस मँ जाब्या जेका तू अउर तोहार पुरखन कबहुँ नाहीं जानेन। उ देस मँ तू पचे ओन सबहिं लबार देवतन क दिन अउ रात पूजा कइ सकत ह। अउर न ही मइँ तोहरे बरे कउनो सहानुभूति देखाउब।’
14 “लोग प्रतिग्या करत हीं अउर कहत हीं, ‘यहोवा निहचय ही सास्वत अहइ। केवल उहइ अहइ जउन इस्राएल क लोगन क मिस्र देस स बाहेर लिआवा।’ किन्तु समइ आवत अहइ,” “जब लोग अइसा नाहीं कहिहीं। इ सँदेसा यहोवा क अहइ। 15 लोग कछू नवा कहिहीं। उ पचे कहिहीं, ‘निहचय ही यहोवा सास्वत अहइ। उ ही केवल अइसा अहइ जउन इस्राएल क लोगन क उत्तरी देस स लइ आवा। उ ओनका ओन सबहिं देसन स लइ आवा जेहमाँ उ ओनका पठए रहा।’ लोग इ सबइ बातन काहे कहिहीं? काहेकि मइँ इस्राएल क लोगन क उ देस मँ वापिस लिआउब जेका मइँ ओनके पुरखन क दिहे रहेउँ।
16 “मइँ हाली ही अनेकन मछुआरन क इ देस मँ आवइ बरे बोलाउब।” इ सँदेसा यहोवा क अहइ। “उ सबइ मछुआरन यहूदा क लोगन क धइ लेइहीं। इ होइ क पाछे मइँ बहोत स सिकारियन क इ देस मँ आवइ बरे बुलाउब। उ सबइ सिकारी यहूदा क लोगन क सिकार हर एक पहाड़, पहाड़ी अउर चट्टानन क दरारन मँ करिहीं। 17 मइँ उ सब कछू जउन उ पचे करत हीं, लखत हउँ। यहूदा क लोग ओन कामन क मोहसे छुपाइ नाहीं सकतेन जेनका उ पचे करत हीं। ओनकर पाप मोहसे छुपा नाहीं अहइँ। 18 मइँ यहूदा क लोग जउन बुरे करम किहेन ह, ओकर बदला चुकाउब। मइँ हर एक पाप क बरे दुइ दाई ओनका सजा देब। मइँ इ करब काहेकि उ पचे मोरे देस क ‘गन्दा’ बनाएन ह। उ पचे मोरे देस क भयंकर मूरतियन स ‘गन्दा’ किहेन ह। मइँ ओन देवमूरतियन स घिना करत हउँ। किन्तु उ पचे मोरे देस क आपन देवमूरतियन स भरि दिहेन ह।”
19 हे यहोवा, तू मोर सक्ति अउर गढ़ अहा।
बिपत्ति क समइ पराइके बचइ क तू सुरच्छित सरण अहा।
सारे संसार स रास्ट्र तोहरे लगे अइहीं।
उ पचे कहिहीं, “हमार पिता लबार देवता राखत रहेन।
उ पचे ओन बियर्थ देवमूरतियन क पूजा किहन,
किन्तु ओन देवमूरतियन ओनकर कउनो मदद नाहीं किहन।
20 का लोग अपने बरे सच्चे देवता बनाइ सकत हीं?
नाहीं, उ पचे देवमूरतियन बनाइ सकत हीं,
किन्तु उ सबइ देवमूरतियन फुरइ देवता नाहीं अहइँ।”
21 “एह बरे मइँ ओन लोगन क सबक सिखाउब,
जउन देवमूरतियन क देवता बनावत हीं।
अब मइँ सोझ आपन सक्ति अउर प्रभुता क बारे मँ सिच्छा देब।
तब उ पचे समुझिहीं कि मइँ परमेस्सर हउँ।
उ पचे जनिहीं कि मोर नाउँ यहोवा अहइ।


text:
Don't have an account? Creating an account allows you to access more features and content such as:
Reading Plans
Reading the Bible is rewarding, and these plans make it easy!
Personalization
Take notes, highlights, and favorites to share or document personal thoughts
Syncing
All your content will be saved and you can seamlessly switch devices.
Log Out
Study This
यसायाह 55 Awadhi Bible: Easy-to-Read Version (ERV-AWA) परमेस्सर अइसा भोजन देत ह जेहसे सच्ची तृप्ति मिलत ह 55 “हे पियासे लोगों, आवा पानी पिआ। अगर तोहरे पचन्क लगे नाहीं धन ही अहइ, तउ एकर चिन्ता जिन करा। आवा, खाना ल्या अउर खा। तू पचन्क एकर कीमत देइ क जरूरत नाहीं अहइ। बिना कउनो कीमत क दूध अउ दाखरस ल्या। 2 बियर्थ ही आपन धन अइसी कउनो वस्तु पइ काहे बर्बाद करत अहा जउन सच्चा भोजन नाहीं अहइ? अइसी कउनो वस्तु बरे काहे स्रम करत अहा जउन फुरइ मँ तू पचन्क तृप्त नाहीं करती? मोर बात धियान स सुना। तू पचे सच्चा भोजन पउब्या। तू पचे उ भोजन क आनन्द लेब्या जेहसे तोहार पचन्क मन तृप्त हो जाइ। 3 जउन कछू मइँ कहत हउँ, धियान स सुना। मोर सुना ताकि तोहार आतिमा जिअब। तू पचे मोरे पास आवा अउर मइँ तोहरे सबन्क साथ एक करार करब जउन सदा-सदा क बरे बना रही। इ करार वइसी ही होइ जइसी करार दाऊद क संग मइँ किहे रहेउँ। मइँ दाऊद क वचन दिहे रहेउँ कि मइँ ओह पइ सदा करुणा करब। अउर तू पचे उ वचन पइ बिस्सास कइ सकत ह। 4 मइँ आपन उ सक्ति क दाऊद क साच्छी बनाए रहेउँ जउन सबहिं रास्ट्रन बरे रही। मइँ दाऊद क बहोत देसन क प्रसासक अउर ओनकर सेनापति बनाए रहेउँ।” 5 अनेक अग्यात देसन मँ अनेक अनजानी जातियन अहइँ। तू ओन सबहिं जातियन क बोलउब्या, जउन जातियन तोहसे अपरिचित अहइँ किन्तु उ पचे पराइके तोहरे पास अहइ। अइसा घटी काहेकि तोहार परमेस्सर यहोवा अइसा ही चाहत ह। अइसा घटी काहेकि उ इस्राएल क पवित्तर तोहका मान देत ह। 6 तउ तू पचे यहोवा क हेरा। कहूँ बहोत देर न होइ जाइ। अब तू पचे ओका गोहराइ ल्या जब तलक उ तोहरे पचन्क लगे अहइ। 7 हे पापियो! आपन पापपूर्ण जिन्नगी क तजा। तू पचन्क चाही कि तू पचे बुरी बातन सोचब तजि द्या। तू पचन्क चाही कि तू पचे यहोवा क लगे लउटि आवा। जब तू पचे अइसा करब्या तउ यहोवा तू पचन्क सुख देइ। ओन सबहिं क चाही कि उ पचे यहोवा क सरन मँ आवइँ काहेकि परमेस्सर हमका छिमा करत ह। लोग परमेस्सर क नाहीं समुझ पइहीं 8 यहोवा कहत ह, “तोहार पचन्क विचार वइसे नाहीं, जइसे मोर अहइँ। तोहार पचन्क राहन वइसे नाहीं जइसी मोर राहन अहइँ। 9 जइसे धरती स ऊँच सरग अहइँ वइसे ही तोहार राहन स मोर राहन ऊँच अहइ। अउर मोर विचार तोहरे पचन्क विचारन स ऊँच अहइँ।” इ सबइ बातन यहोवा ही कहेस ह। 10 अकासे स बर्खा अउर हिम गिरा करत हीं अउर उ पचे फुन नाहीं लउट जातेन जब तलक उ पचे धरती क नाहीं छुइ लेत हीं, अउर धरती क गीला नाहीं कइ देत हीं। फुन धरती पउधन क अंवुरित करत ह अउर ओनका बढ़ावत ह अउर उ सबइ पउधन किसानन क बरे बीज उपजावत हीं अउर लोग ओन बीजन स खाइ बरे रोटियन बनावत हीं। 11 अइसे ही मोर मुख मँ स मोर सब्द निकसत हीं अउर जब तलक घटनन क घटाइ नाहीं लेतेन, उ पचे वापस नाहीं आवत हीं। मोर सब्द अइसी घटनन क घटावत हीं जेनका मइँ घटवावइ चाहत हउँ। मोर सब्द उ सबइ सबहिं बातन पूरी कराइ लेत हीं जेनका करवावइ क मइँ ओनका पठवत हउँ। 12 “जब तू पचन्क आनन्द स भरिके सान्ति अउर एकता क साथ मँ उ धरती स छुड़ाइके लइ जावा जाइ रहा होइ जेहमाँ तू पचे बन्दी रह्या, तउ तोहरे पचन क समन्वा खुसी मँ पहाड़ फट प़डिहीं अउर थिरकइ लगिहीं। पहाड़ियन नाच मँ फूटि पड़िहीं। तोहार पचन्क समन्वा जंगल क सबहिं बृच्छ अइसे हलइ लगिहीं जइसे तालियन पीट रहा होइँ। 13 जहाँ कँटेरी झाड़ियन जमा करत हीं हुवाँ देवदार क बिसाल बृच्छ जमिहीं। जहाँ खरपतवार जमा करत रहेन, हुवाँ हिना क बृच्छ जमिहीं। इ सबइ बातन यहोवा क प्रसिद्ध करिहीं। इ सबइ बातन प्रमाणित करिहीं कि यहोवा सक्तिपूर्ण अहइ, इ प्रमाण कबहुँ नस्ट नाहीं होइ।”
Study This
×
Enrich your faith and grow in spiritual maturity with the incredible Bible study and devotional books listed below. Try it for 30 days FREE. Cancel at any time.
Learn more
Start my trial
You'll get this book and many others when you join Bible Gateway Plus.
Learn more
You must be logged in to view your newly purchased content. Please log in below or if you don't have an account, creating one is easy and only takes a few moments. After you log in your content will be available in your library.
Cross references
Verse Numbers
Headings
Red Letter
Starting your free trial of Bible Gateway Plus is easy. You’re already logged in with your Bible Gateway account. The next step is to enter your payment information. Your credit card won’t be charged until the trial period is over. You can cancel anytime during the trial period.
Click the button below to continue.
You’ve already claimed your free trial of Bible Gateway Plus. To subscribe at our regular subscription rate of $3.99/month, click the button below.
Upgrade, and get the most out of your new account. An integrated digital Bible study library - including complete notes from the
NIV Study Bible and the NKJV MacArthur Study Bible - is just a step away! Try it free for 30 days.
Step 1 - Create an account or log in to start your free trial.
Three easy steps to start your free trial subscription to Bible Gateway Plus.
Create or log in to your Bible Gateway account. Enter your credit card information to ensure uninterrupted service following your free trial. Begin reading God's Word ad-free with instant access to your new online study library.


text:
जिला बांदा, ब्लाक बड़ोखर, गांव मनीपुर 10 साल पहिले उप स्वास्थ्य केंद्र बनवावा गा रहै। पै खोला नहीं गा आय। सरकार लाखों रुपिया खर्च कइ के स्वास्थ्य केंद्र बनाइन रहै पै आज या टूट फूट पड़ा है गांव के मड़इन का स्वास्थ्य के कउनौ सुविधा नहीं मिलत आय। यहिके खातिर मड़ई का 5 किलोमीटर दूरी बड़ोखर या 10 किलोमीटर दूरी बांदा जाये का पड़त है। यहिके खातिर ऊंई कइयौ दरकी विभाग का दरखास दिहिन है पै कउनौ कारवाही नहीं कीन गें आय।
सोहन लाल गुप्ता बताइस कि हमें दवाई करावै 6 -7 किलोमीटर दूरी जाये का पड़त है जेहिसे कइयौ दरकी गर्भवती मेहरियन के जान तक चली गे है अउर कइयौ दरकी बीच रास्ता मा बच्चा भी होई जात है।खाली नाम खातिर हेंया अस्पताल बना है कुछौ सुविधा नहीं आय। भाजपा वाले आवत है आपन काम करत है चाहे जनता भाड़ मा जाये। उंई अस्पताल खातिर कुछौ नहीं करत आहीं।
रघुराज यादव का कहब है कि बसपा के शासनकाल मा अस्पताल बना रहै पै आज बिल्कुल जर्जर हालत मा है वी. डी. ओ. अउर सी. एम. ओ. का कइयौ दरकी दरखास दीने हन पै अस्पताल के हालत जस के रस है। आंगनवाड़ी शिव देवी बताइस कि रास्ता ख़राब होय के कारन हेंया ए.एन .एम . नहीं आवत आय।
प्रधान पति लालमन यादव का कहब है कि ए.एन .एम . के खाता मा अस्पताल के मरम्मत खातिर रुपिया आवा रहै पै वा मरम्मत नहीं करवाइस आय। मुख्य चिकित्सा अधिकारी डाक्टर संतोष कुमार का कहब है कि गांव मा कउनौ सरकारी चौकीदार नहीं आय। प्रधान का उप स्वास्थ्य केंद के देख भाल करे का चाहीं। भविष्य मा उप स्वास्थ्य केंद्र के मरम्मत करायी जई।
रिपोर्टर- गीता देवी
06/06/2017 को प्रकाशित


text:
स्वास्थ्य विभाग के सबसे बड़े अधिकारी के कहैं के हिसाब से कि स्वास्थ्य विभाग मा जन्म मरण तौ होत ही हैं जेहिका रोका नहीं जा सकत आय। या बात तौ सही है पै अगस्त, सितंबर अउर अक्टूबर मा अगर डिघवट, विसण्ड़ा, इटरा खुर्द, महुआ अउर बसरेही के औरतन के लगातार डिलेवरी के दौरान एक के बाद एक मउत होत जात हैं तौ स्वास्थ्य विभाग का अपने काम मा सुधार लावैं के जरूरत है।
जननी सुरक्षा चलावैं के पीछे सरकार के सोच रहै कि सुरक्षित डिलेवरी कराई जा सकै। जच्चा बच्चा का स्वास्थ्य नींक रहै अउर मृत्यू दर कम कीन जा सकै। पै अगर औरतन का मउत के मुंह समात ही जाय का है तौ या योजना चलाये कउन फायदा? हां एक फायदा जरूर होत है कि हर साल या योजना का चलावैं खातिर मिलैं वाला लाखन रूपिया का बजट आसानी से मिल जात है। या योजना चलाये कउन फायदा है जेहिमा जिन्दगी नहीं मउत का की मुह देखैं का परै। तीन महीना के भीतर जउन भी मउत भईं हैं उईं सब मा बेगैर देखे अस्पताल से वापस करैं, खून के ज्यादा बहैं, नींक इलाज न होय अउर रिफर के बाद जल्दी साधन न मिलैं से जच्चा बच्चा के मउत भईं हैं। या हालत मा डाक्टरन के लापरवाही नहीं तौ अउर का कहा जाय। स्वास्थ्य विभाग भले ही आपन कर्मचारिन के लापरवाही का खुलासा न करै, पै औरतन के परिवार वाले सड़क जाम कइके सीधे करमचारिन के ऊपर लापरवाही का आरोप लगाइन अउर कारवाही के मांग करिन हैं। अब देखैं का या है कि स्वास्थ्य विभाग यतने मामला के कारवाही सच मा जमीनी स्तर से करी कि नाम खातिर कारवाही कइके रहि जई?
मउत के मुंह काहे समात जच्चा बच्चा?
स्वास्थ्य विभाग के सबसे बड़े अधिकारी के कहैं के हिसाब से कि स्वास्थ्य विभाग मा जन्म मरण तौ होत ही हैं जेहिका रोका नहीं जा सकत आय। या बात तौ सही है पै अगस्त, सितंबर अउर अक्टूबर मा अगर डिघवट, विसण्ड़ा, इटरा खुर्द, महुआ अउर बसरेही के औरतन के लगातार डिलेवरी के दौरान एक के बाद एक मउत होत जात हैं तौ स्वास्थ्य विभाग का अपने काम मा सुधार लावैं के जरूरत है।


text:
जिला चित्रकूट, ब्लाक रामनगर, गांव खटवारा स्वास्थ्य विभाग लापरवाही के हद पार कइ दिहिस हवै। हम बात करित हन नसबंदी फेल होइ जाये के। राजापुर सामुदायिक स्वास्थ्य केंद्र मा 2014 मा सरोज नसबंदी कराइस रहै पै नसबंदी होय के बाद भी 17 मई 2017 का वा एक लड़की का जन्म दिहिस हवै। इनतान का या पहिला मामला न होय पै स्वास्थ्य विभाग के ऊपर कउनौ कारवाही नहीं होत हवैं।
इनतान का या पहिला मामला न होय पै स्वास्थ्य विभाग के ऊपर कउनौ कारवाही नहीं होत हवैं।
सरोज का कहब हवै कि मोर दुइ लड़का अउर दुइ लड़की हवै। तबै मैं नसबंदी करा लिये रहिहौं। पता नहीं कसत नसबंदी करिन रहै कि मोर फेर से लड़की होइगे हवै। हम बहुतै गरीब हन हमरे लगे न नौकरी आय न कुछौ आय कसत आपन लड़की का पलिहौं। एक लाख रुपिया शादी करावै मा लागत हवै मैं गरीब येत्ता रुपिया कहाँ से पइहौं।
सरोज के मनसवा रमेश कुमार का कहब हवै कि मैं प्रमाण पत्र खातिर दउड़ लगावत रहेंव हलफनामा अउर अल्ट्रासाउंड करावै का डाक्टर बताइन रहै। पै अब लड़की होइ गे तौ का करो। हम गरीब हन हमार परिवार ज्यादा न बढ़े यहै कारन नसबंदी कराये रहेहौं पै बेकार होइ गा।
सी. एम. ओ. राम जी पाण्डेय का कहब हवै कि कत्तो कत्तो नसबंदी फेल होइ जात हवै तौ 90 दिन के भीतर प्रभारी चिकित्सा अधिकारी का सूचना दे का चाही । तबै जांच कीन जई अउर 30 हजार का अनुदान दीन जई।90 दिन के बाद शिकाइत करै मा कुछौ न मिली।
रिपोर्टर- सहोद्रा
24/05/2017 को प्रकाशित


text:
खेलैं बूढ़ औ जवान लरिकन संग मा
भरी फागुनी उमंग आज अंग-अंग मा
होरिहारन कै फ़ौज चली है बाजै मारू बाजा
एक रंग मा रंगिगे सगरौ रंक होंय या राजा
लिहे हाथ पिचकारी अठिलाय कै चली
भीगी भीगी देह सारी बल खाय कै चली
संगे सखी-सहेली सारी अरराय कै चली
जीजा भागे देखौ साली डुडुवाय कै चली
सालिन बीच फँसे जीजाजी भूली हक्की-बक्की
जाड़ के मारे थर-थर काँपैं दाँत चलै जस चक्की
कुरता होइ गवा रुमाल इ बनाय कै चली
औ पिराय दूनव गाल अघवाय कै चली
हारि मानि बैठे हैं मैदाने जंग मा ..
खेलैं बूढ़ औ जवान लरिकन संग मा...
जेकरे कबौ बोल न फूटै बनी हैं आज सयानी
मिलै न रंग तबौ नहवावैं भरि-भरि गगरा पानी
रंग भरी है झोली इनकै रंग भरी है बोली
यहि कोने से वहि कोने तक छूटैं जैसै गोली
उडै लाल रंग मंगिया के बीच परै


text:
कवि हरिश्चंद्र पाडेय ‘सरल’ कै जनम सन १९३२ मा फैज़ाबाद-अवध के पहितीपुर-कवलापुर गाँव मा भा रहा। इनके बप्पा कै नाव महादेव प्रसाद पाड़े रहा जे बैदिकी कै काम करत रहे। कबि कै सुभाव बहुतै सरल रहा यहीते होइ सकत है ‘सरल’ नाव परा हुवै। गजब कै रचनाई है इनकी कबिता मा, कुछ रचना जुगड़ियाय गई हैं, वन्हैं हम आस्ते-आस्ते रखत जाब यहि साइट पै, आप सबन के आस्वाद खातिर! कबिता से गुजरत-गुजरत आप जानि सकिहें कि सरल जी कै दीठ केतनी सजगि अहै! हमैं सरल जी कै फोटू नाय मिलि पाई है, जैसेन मिले तौ हर पोस्ट मा परिचय के साथे साँटि दियब। सरल जी कै कबिता “प्रीति तौ बरबस होय..” आपके सामने रखित अहन::
कबिता : प्रीति तौ बरबस होय
जब कोऊ मन मा यस आवै मन का खबर न होय,
तब जानौ कोऊ प्रीति करै न प्रीति तौ बरबस होय।
नैन ही पूछै नैन ही बूझै बिन बोले कहि जाँय,
दूर रहैं मुल सैन सैन मा नैनन से बतियाँय,
बड़री अँखियाँ नैन समाय औ नैनन खबर न होय!
… … प्रीति तौ बरबस होय।
कान्ह की बंसी जब जब गूँजै ऊधौ बुद्धि हेराय,
पनघट कदम की डार पै जल मा बहियाँ गहत देखाय,
जब मन यस तन का भरमावै तन का खबर न होय!
… … प्रीति तौ बरबस होय।
अनगिन फूल खिलैं बगियन मा कोउ यक नैन समाय,
बिना छुये तन मन गमकावै चन्दन गंध हेराय,
जब यक गंध बनै कस्तूरी मृग का खबर न होय!
… … प्रीति तौ बरबस होय।
[ ~ हरिश्चंद्र पांडेय ‘सरल’ ]


text:
उत्पत्ति 44 Awadhi Bible: Easy-to-Read Version (ERV-AWA)
यूसुफ जाल बिछावत ह
44 तब यूसुफ आपन नउकरन क जउन कि घर क निगराँकार रहेन। हुकुम दिहेस। यूसुफ कहेस, “ओन मनइयन क बोरियन मँ ऍतना अनाज भरि द्या जेतॅना उ पचे लइ जाइ सकइँ। तउ हर एक मनइयन क पैसा ओकरे बोरा मँ उपर रख द्या। 2 मुला सब स लहुरा भाई क बोरा मँ उपर ओकरे आनाज क पैसा क संग मोर चाँदी क पियाला भी रख द्या।” नउकर यूसुफ क हुकुम पूरा किहस।
3 दूसर दिन भिन्सारे सब भाई लोग आपन गदहन क संग अपने देस क वापिस पठइ दीन्ह गएन। 4 जब उ पचे सहर बाहर कछू ही दूर गए रहेन तउ यूसुफ आपन नउकर क हुकुम दिहेस, “जा अउर ओन लोगन क पाछा करा। ओनका रोका अउ ओनसे कहा, ‘हम लोग आपन लोगन बरे नीक रह्या! मुला आप सबन हम लोगन बरे बुरा काहे रहे? 5 हमार मालिक यूसुफ इहइ पियाला स पिअत ही। उ पचे राज क बात जानइ बरे इहइ पियाला क प्रयोग करत ह। इ पियाला क चोराइके आप लोगन काहे अपराध किहेन?’”
6 ऍह बरे नउकर हुकुम क मानेस। उ सवार होइ के भाइयन तलक गवा अउ ओनका रोकेस। नउकर ओनसे उ ही बातन किहेस जउन यूसुफ ओनसे कहइ बरे कहे रहा।
7 मुला भाइयन नउकर स कहेन, “राज्जपाल अइसी बातन काहे कहत हीं? हम पचे अइसा अपराध कबँहू नाहीं करब! 8 लखा हम पचे उ पैसा कनान देस लउटाइके लाए रहेन जउन पहिले हम लोगन क आपन बोरन मँ मिला रहा। एह बरे हम लोगन तोहार मालिक क घरे स चाँदी या सोना नाही चोरावइ चाही? 9 जदि आपन कउनो बोरा मँ चाँदी क उ पियाला पाइ जाइँ तउ उ मनई क मारि दीन्ह जाइ। तू ओका मार सकत ह अउर हम लोग तोहार नउकर होब।”
10 नउकर कहेस, “जइसा तू कहत ह हम वइसा ही करब, मुला मइँ उ मनई क मारब नाही। जदि मोका चाँदी क पियाला मिली तउ उ मनई मोर नउकर होइ। दूसर भाई लोग जाइ बरे अजाद होइहीं।”
जाल बिछावा गवा, बिन्यामीन धरा गवा
11 तब सब भाई आपन आपन बोरा क हाली हाली भुइयाँ प खोलेन। 12 नउकर बोरन मँ लखब सुरु किहेस। उ सब स जेठ भाई स सुरु किहस अउ सब स लहुरा भाई प खतम किहस। उ बिन्यामीन क बोरा मँ पियाला पाएस। 13 सबइ भाई लोग बहोत दुःखी भएन। ऍह बरे उ पचे आपन ओढ़ना फारि डाएन। तउ आपन आपन गदहन पइ बोरन क लादेन अउर सहर क लउट पड़ेन।
14 यहूदा अउ ओकर भाई यूसुफ क घर लौटि गएन। यूसुफ तब तलक हुआँ रहा। भाइयन भुइँया तलक निहुरिके प्रणाम किहेन। 15 यूसुफ ओनसे कहेस, “तू पचे इ काहे किहा? का तू लोगन क पता नाही अहइ कि छिपी बातन क फरियावइ क मोर खास ढंग बाटइ। मोहसे बढ़िके अच्छी तरह कउनो दूसर इ नाही कइ सकत।”
16 यहूदा कहेस, “महोदय, हम पचन क कहइ बरे कछू नाही अहइ। ऍका फरियावइ क कउनो दूसर तरीका नाही बा। इ देखावइ क कउनो तरीका नाही बा कि हम पचे अपराधी नाहीं अही। हम पचे अउर कछू किहे होइ जेकरे बरे परमेस्सर हमका अपराधी ठहराएस ह। एह बरे, हम सबहिं बिन्यामीन क साथ, आपका दास होब।”
17 मुला यूसुफ कहेस, “मइँ तू पचन्क सबहि क आपन दास न बनाउब। सिरिफ उहइ मनई जेकर बोरा मँ पियाला पावा गवा रहा, मोर दास होइ। तू दूसर लोग आपन पिता क लगे जाइ बरे अजाद अहइँ।”
यहूदा बिन्यामीन क बारे मँ सिफारिस करत ह
18 तब यहूदा क लगे गवा अउ उ कहेस, “महोदय, मेहरबानी कइके मोका खुद आपसे साफ कहि लेइ द्या। कृपा कइके मोसे नाखुस न ह्वा। मइँ जानत अहउँ कि आप खुद फिरौन जइसे अहइँ। 19 जब हम लोग पहिले हिआँ आए रहे, आप पूछे रहेन कि ‘का तोहार पिता या भाई अहइँ?’ 20 अउर हम आप क जवाब दीन्ह, ‘हमरे एक ठु पिता अहइँ, उ बुढ़ान अहइँ अउ हम लोगन क एक लहुरा भाई अहइ। हमार पिता ओसे बहोत ज्यादा पियार करत हीं काहेकि ओकर जन्म ओकरे बुढ़ापे मँ भवा रहा, अउर लहुरा बेटवा क भाई मरि गवा एह बरे इ सिरिफ अकेला बचा अहइ जउन उ मेहरारु स जनमे रहा। हम पचन क पिता ओका बहोत पियार करत हीं।’ 21 तब आप हमसे कहे रहेन, ‘उ भाई क मोरे लगे लिआवा। मइँ ओका लखइ चाहत हउँ।’ 22 अउ हम लोग कहे रहे, ‘इ नान्ह लरिका नाही आइ सकत। उ आपन बाप क नाही तजि सकत। अगर ओकरे पिता क ओसे हाथ धोवइ पड़इ तउ ओकर पिता ऍतना दुःखी होइ कि उ मरि जाइ।’ 23 मुला आप हमसे कहेन, ‘तू लोग आपन छोटका भइया क जरुर लिआवा, नाही तउ मइँ फुन तू लोगन क हाथे अनाज न बेचब।’ 24 ऍह बरे हम लोग आपन पिता क लगे लउटे अउ आप जउन कछू कहेन, ओनका बतावा।
25 “पाछे हम पचन क पिता कहेन, ‘फुन जा अउ हम लोगन बरे कछू अउर अन्न खरीदा।’ 26 हम लोग ओसे कहा, ‘हम लोग आपन सब स लहुरा भाई क बिना नाही जाइ सकित। राज्जपाल कहेस ह कि उ तब तलक हम लोगन क अनाज नाहीं बेची जब तलक उ हमरे सबन त लहुरे भइया क नाही लखि लेत।’ 27 तब मोर पिता हम लोगन स कहेस, ‘तू लोग जानत ह कि मोर मेहरारु राहेल मोका दुइ पूत दिहस। 28 मइँ एक पूत क दूरी जाइ दिहेउँ अउ ओका जंगली जनावर मारि डाएन अउ तब स मइँ ओका नाही लखेउँ ह। 29 अगर तू पचे मोर पूत क मोसे दूर लइ जाइ चाहत बाट्या अउ ओका कछू होइ जात ह तउ मोका ऍतना दुःख होइ कि मइँ मरि जाब।’ 30 ऍह बरे अब हम लोग आपन छोटका भाई क बिना घरे जाब तब हम पचन क पिता क इ निहारइ क पड़ी। उ छोटका बेटवा हमरे पिता क जिन्नगी मँ सबसे बेसी मानता रखत ह। 31 जब उ पचे लखिही छोटका बेटवा हम लोगन क संग नाहीं अहइ उ पचे मरि जइही अउर इ हम लोगन क दोख होइ। हम पचे आपन पिता क घोर दुःख अउ मउत क कारण होइ जाब।
32 “मइँ छोटके बेटवा क जिम्मेदारी लीन्ह ह। मइँ आपन पिता स कहेउँ, ‘जदि मइँ ओका आप क लगे लउटाअइके न लावउँ तउ आप सारी जिन्नगी भइ मोका दोखी ठहराइ सकत हीं।’ 33 ऍह बरे मइँ आप स माँगत अहउँ, अउर आप पराथना करत हउँ कि कृपा कइके छोटके लरिका क आपन भाइयन क संग लौटि जाइ देइँ अउ मइँ हिआँ रुकब अउ आप क दास होब। 34 मइँ आपन पिता क लगे लौट नाही सकत जदि हमरे संग छोटका भाई नाही रही। मइँ इ बात स बहोत ससान अहउँ कि मोरे बाप क संग का घटी।”


text:
जिला अम्बेडकर नगर, ब्लाक कटेहरी, ग्रामसभा धरमा मुबारक पट्टी, गांव षुकुलपट्टी। हिंआ थाना मा रिपोर्ट लिखावै जात रहे मनई का चाकू से करिन घायल, मेहरारु से छेड़छाड़ करै वालेन से विरोध करिन तौ जान से मारै का मिली धमकी। 11 जून 2014 कै बाजार से लउटि के घरे आवत रहिन पति-पत्नी से चार मनई करिन छेड़छाड़। अकबरपुर थाना मा मेहरारु अउर पति का चार घंटा बैठाये रहिन फिर 11 बजे रात मा थाना से भगाए दिहिन।
मेहरारु कै पति बताइन कि 11 जून का पहितीपुर बाजार गै रहेन। मेहरारु भी साथे मा रही बाजार से जब घरे आवत रहेन। फुलवरिया बाग के लगे पहुचेन तौ चार मनई आइन मेहरारु के साथ छेड़खानी करै लागिन तौ हमका बहुत बुरा लाग।
12 जून कै जब सबेरे छह बजे फिर रिपोर्ट लिखावै जात रहेन तौ चारव मनई गांव के कुछ दूर पै घेर लिहिन कहिन रिपोर्ट लिखावै न जा। उनकै बात नाय मानेन तौ गाली गलौज दियै लागिन। तब तक एक मनई चाकू निकारि के मारै लाग। गोहार लगाय के बाद गांव वाले दौडि़न। गांव वालेन का आवत देखिन तौ भाग लिहिन। मौके पै पहुंच के अकबरपुर पुलिस जिला अस्पताल मा भर्ती कराइन। गांव कै मनई बताइन कि अगर पहिले दिन एफ.आई.आर. दर्ज होइगा हुवत तौ ई नौबत न आवत।
अकबरपुर कै एस.ओ. सोमेष्वर सिंह बताइन कि जानकारी मिली बाय। एन.सी.आर. दर्ज भै बाय आरोपी के खिलाफ जल्दी ही कार्यवाही कै जाये। अउर उनके साथी के नाम रिपोर्ट दर्ज भै बाय। बन्दन सिंह गिरफतार हईन। उनके साथी के तलासी कै जात बाय जल्दी ही उनके सब भी पकड़ा जइहैं।
जिला अम्बेडकर नगर, ब्लाक कटेहरी, ग्रामसभा धरमा मुबारक पट्टी, गांव षुकुलपट्टी। हिंआ थाना मा रिपोर्ट लिखावै जात रहे मनई का चाकू से करिन घायल, मेहरारु से छेड़छाड़ करै वालेन से विरोध करिन तौ जान से मारै का मिली धमकी। 11 जून 2014 कै बाजार से लउटि के घरे आवत रहिन पति-पत्नी से चार मनई करिन छेड़छाड़। अकबरपुर थाना मा मेहरारु अउर पति का चार घंटा बैठाये रहिन फिर 11 बजे रात मा थाना से भगाए दिहिन।


text:
सरकार 2006 मा जननी सुरक्षा योजना तौ लागू कइ दिहिस, पै वा योजना मा जउन सुविधा मेहरिया का मिलै का चाही। वा बहुतै कम मिलत हवै। अगर सुविधा मिलत भी हवै तौ हजारन चक्कर काटै के बाद सैकड़न रूपिया खर्चा करै के बाद मिलत हवै। अगर कउनौ का जानकारी नहीं आय तौ वा मड़ई तौ बिना सुविधा के रही जात हवै।
बुन्देलखण्ड क्षेत्र के चित्रकूट जिला मा हमेशा कउनौ न कउनौ समस्या बनी रहत हवै। जेहिमा एक समस्या जननी सुरक्षा के भी हवै। सरकार मेहरियन के बच्चा होय के बाद 48 घन्टा बाद तक नाश्ता खाना के व्यवस्था करवाइस हवै, पै जिला मा कउनौ अस्पताल मा या सुविधा ठीक से नहीं चलत आय। सरकार योजना मा करोडऩ रूपिया तौ फंूकत हवै, पै वा रूपिया कहां जात हवै। कत्तौ पलट के काहे नहीं देखत आय। कागज मा तौ हवै कि नाश्ता मा अण्डा, दूध, ब्रेड अउर चाय दीन जई, पै अस्पताल मा तौ नाश्ता कत्तौ मिलतै नहीं आय। खाना मा चार पूड़ी अउर सब्जी दइ के आपन जिम्मेदारी पूर कीन जात हवै? का इनतान से जननी सुरक्षा योजना का नींक बनावा जा सकत हवै। मेहरिया का पेट भर नाश्ता खाना न मिली तो उनके ताकत कइसे अई। कर्वी नई दुनिया के विमला के बच्चा होय का रहै तौ एम्बुलेंस बुलाये मा नौ सौ रूपिया गाड़ी वाला लइ लिहिस। साथै ए.एन.एम पांच सौ रूपिया लिहिस हवै। आखिर डाक्टर या सी.एम.ओ. के जिम्मेदारी या नहीं आय कि उंई हर डिलेवरी केस के बारे मा जानकारी रखैं? 24 जून 2014 तक मा जिला मा लगभग पचास बच्चा अस्पताल मा भे हवै। जेहिमा से ज्यादातर मेहरियन मा खून के कमी पाइगे हवै। बच्चन का वजन कम हवै।
कसत चलिहैं योजना
सरकार 2006 मा जननी सुरक्षा योजना तौ लागू कइ दिहिस, पै वा योजना मा जउन सुविधा मेहरिया का मिलै का चाही। वा बहुतै कम मिलत हवै। अगर सुविधा मिलत भी हवै तौ हजारन चक्कर काटै के बाद सैकड़न रूपिया खर्चा करै के बाद मिलत हवै। अगर कउनौ का जानकारी नहीं आय तौ वा मड़ई तौ बिना सुविधा के रही जात हवै।


text:
यसायाह 6 Awadhi Bible: Easy-to-Read Version (ERV-AWA)
यसायाह क नबी बनइ बरे परमेस्सर क बुलावा
6 जउने बरिस उज्जिय्याह क मउत भइ, मइँ आपन अद्भुत सुआमी क दर्सन किहेउँ। उ एक बहोत ऊँच सिंहासन पइ विराजमान रहा। ओकर लम्बे चोगे स मंदिर भर गवा रहा। 2 यहोवा क चारिहुँ कइँती साराप सरगदूतन खड़ा रहेन। हर साराप सरगदूतन क छ: छ: पंख रहेन। एनमाँ स दुइ पंखन क प्रयोग उ पचे आपन मुँह क ढकइ क बरे किया करत रहेन अउर दुइ पंखन क प्रयोग आपन गोड़न क ढकइ बरे करत रहेन अउर दुइ पंखन क उ पचे उड़इ क कामे मँ लिआवत रहेन। 3 हर सरगदूत दूसर सरगदूत स गोहराइ गोहराइ के कहत रहेन, “पवित्तर, पवित्तर, पवित्तर सर्वसक्तीसाली यहोवा परम पवित्तर अहइ। यहोवा क महिमा सारी धरती पइ फइली अहइ।” सरगदूतन क वाणी क स्वर बहोत ऊँच रहेन। 4 सरगदूतन क आवाज स दुआरे क चौखटन हिल उठिन अउर फुन मंदिर धुआँ स भरइ लाग।
5 मइँ बहोत डेरा गएउँ। मइँ कहेउँ, “अरे, नाहीं। मइँ तउ बर्बाद होइ जाब। मइँ ओतॅॅना सुद्ध नाहीं हउँ कि परमेस्सर स बातन करउँ अउर मइँ अइसे लोगन क बीच रहत हउँ जउन ओतने सुद्ध नाहीं अहइँ कि परमेस्सर स बातन कइ सकइँ। किन्तु फुन भी मइँ उ राजा, सर्वसक्तीमान यहोवा क दर्सन कइ लिहेउँ ह।”
6 हुवाँ वेदी पइ आगी बरत रही। ओन साराप सरगदूतन मँ स एक उ आगी मँ स चिमटा स एक दहकत भवा कोइला उठाइ लिहेउँ। 7 तब उ दहकत भए कोइला स मोरे मुँहे क धुआइ दिहस अउर कहेस, “जब इ दहकत कोइला तोहरे ओंठन क छुइ, तउ तू जउन बुरे करम किह्या ह, उ सबइ तोहमाँ स खतम होइ जाइ अउर तोहार पाप धोइ जाइ।”
8 एकरे पाछे मइँ आपन यहोवा आवाज सुनेउँ। यहोवा कहेस, “मइँ केका पठइ सकत हउँ? हमरे बरे कउन जाइ?” तउ मइँ कहेउ, “मइँ हिआँ हउँ। मोका पठवा।”
9 फिन यहोवा बोला, “जा अउर लोगन स कहा, ‘धियान स सुना, किन्तु समुझा जिन। निआरे स लखा, किन्तु बूझा जिन।’ 10 लोगन क लोगन क समझइ क छमता क कठिन कइ द्या। ओनका सुनन मँ मुसकिल कइ देइ अउर लखइ नाहीं सकी। जदि तू अइसा नाहीं करब्या, तउ होइ सकत ह उ आपन आँखन स लखि सकत ही, आपन कानन स सुनि सकत हीं, अउर आपन हिरदइ स समुझ सकत हीं अउर तउ उ पचे पछतावा करी अउर चिकित्सा पाइ।”
11 मइँ फुन पूछेउँ, “सुआमी, मइँ अइसा कब तक करत रहउँ?”
यहोवा जवाब दिहेस, “तू तब तलक अइसा करत रहा, जब तलक देस उजरिके बर्बाद न होइ जाइ।”
12 यहोवा लोगन क दूर चले जाइ पइ मजबूर करी। इ देस मँ बड़के-बड़के छेत्र उजड़ जइहीं। 13 उ देस मँ सिरिफ दस प्रतिसत लोग ही बचा रहि जइहीं, अउर दुस्मन ओका बर्बाद करइ बरे फुन स आइ। इ सबइ लोग बँझ बृच्छ क नाई होइहीं। जब उ काट दिहे जाइ अउ ओकर सिरिफ ठूँठ बचा रहि जात ह, उ ठुँठ फुन स नवा टहरी उगात ह अउर एकॉ डार बनाइ डावत ह। इ ठुँठ पवित्तर बिया स बढ़ेस ह।


text:
उत्पत्ति 24 Awadhi Bible: Easy-to-Read Version (ERV-AWA)
इसहाक बरे मेहरारु
24 इब्राहीम बहोत बूढ़ा होइके भी जिअत रहा। यहोवा इब्राहीम क आसीर्बाद दिहेस अउ ओकरे हर एक काम क सफल होइ दिहेस। 2 इब्राहीम क एक सबन त पुरान नउकर रहा जउन इब्राहीम क जउन कछू रहा ओकर प्रबंधक रहा। इब्राहीम उ नउकर क बोलाएस अउ कहेस, “आपन हाथ मोरे जाँघे क नीचे धरा। 3 अब मइँ चाहत हउँ कि तू मोका एक बचन द्या। धरती अउ आकास क परमेस्सर यहोवा क समन्वा तू बचन द्या कि तू कनान क कउनो बिटिया स मोरे पूत क बियाह नाही होइ देब्या। हम पचे उ कनानियन क मध्य मँ रहित ह, मुला कनानी लड़की स ओकर बियाह न करइ द्या। 4 तू मोरे देस अउ मोरे आपन मनइयन मँ लउटिके जा। हुआँ मोर पूत इसहाक बरे एक दुलहिन हेरा।”
5 नउकर ओसे कहेस, “इ तउ होइ सकत ह कि उ दुलहिन मोरे संग इ देस मँ लौटब न चाहइ। तब, का मइँ तोहरे पूत क तोहरी जन्म भुमि मँ लइ जाऊँ?”
6 इब्राहीम ओसे कहेस, “नाही! तू हमरे पूत क उ देस मँ न लइ जा। 7 यहोवा, सरग क परमेस्सर मोका मोरी जन्म भूमि स हिआँ लिआवा। उ देस मोर बाप अउ परिवार क घर रहा। मुला यहोवा इ बचन दिहस कि इ नवा प्रदेस मोरे परिवार वालन क होइ। यहोवा आपन एक सरगदूत तोहरे समन्वा पठएस जेहसे तू मोरे पूत बरे दुलहिन चुनि सका। 8 मुला अगर बिटिया तोहरे संग आउब मना करइ तउ तू आपन बचन स छुटकारा पाइ जाब्या। मुला तू मोरे पूत क उ देस मँ वापिस जिन लइ जा।”
9 इ तरह नउकर आपन मालिक क जाँघे तरे आपन हाथ धइके बचन दिहेस।
खोज सुरु होत ह
10 नउकर इब्राहीम क दस ठु ऊँट लिहेस अउ उ जगह स उ चला गवा। नउकर कइउ तरह क सुन्नर भेंट आपन संग लइ गवा। उ नाहोर क सहर मेसोपोटामिया गवा। 11 उ सहर क बाहर क कुआँ प गवा। इ बात साँझ क भइ जब मेहररुअन पानी भरइ बाहेर आवति ही। नउकर हुवँइ ऊँटन क गोड़े क घुटना क बल बइठाएस।
12 नउकर कहेस, “हे यहोवा, तू मोर सुआमी इब्राहीम क परमेस्सर अहा। आज तू ओकरे पूत बरे मोका एक दुलहिन दिआवा। कृपा कइके मोर मालिक इब्राहीम प दाया करा। 13 मइँ हिआँ इ पानी क कुआँ क लगे ठाड़ अहउँ अउर पानी भरइ बरे सहर स बिटियन आवति अहइँ। 14 मइँ एक ठु खास चीन्हा क बाट जोहत अहउँ जेहसे मइँ जान सकउँ कि इसहाक बरे कउन सी बिटिया नीक होइ। इ विसेख चीन्हा अहइ। मइँ बिटिया स कहब कि ‘मेहरबानी कइके आपन गगरी क खाले धरइँ जेहसे मइँ पानी पी सकउँ।’ मइँ तब समझब कि इ नीक लड़की अहइ जब उ कही, ‘पिआ, अउर मइँ तोहरे ऊँटन बरे भी पानी देब।’ जदि अइसा होइ तउ तू साबित कइ देब्या कि इसहाक बरे इ बिटियन नीक बाटइ। मइँ बूझब कि तू मोरे सुआमी प कृपा किह्?या ह।”
एक दुलहिन मिली
15 तब नउकर क पराथना पूरी होइ स पहिले ही रिबका नाउँ क एक लड़की इनारा प आइ। रिबका बतूएल क बिटिया रही। (बतूएल इब्राहीम क भाई नाहोर अउ मिल्का क पूत रहा।) रिबका आपन काँधे प पानी क गगरी लइके इनारा प आइ रही। 16 लड़की बहोत सुन्नर रही। उ कुआँरी रही। उ कउनो मनई क संग कबहु नाहीं सोइ रही। उ आपन कूँड़ा भरइ बरे इनारा प आइ। 17 तब नउकर ओकरे नगिचे तलक दौड़िके आवा अउ बोला, “मेहरबानी कइके आपन कूँड़ा स पिअइ बरे तनिक पानी द्या।”
18 रिबका हाली हाली काँधे स कूँड़ा क खाले उतारेस अउ ओका पानी पिआएस। रिबका कहेस, “महासय, इ पिअइँ।” 19 जइसेन ही उ पिअइ बरे कछु पानी देब खतम किहेस। रिबका कहेस, “मइँ आप क ऊँटयन क भी पानी पिअइ बरे दइ सकत हउँ।” 20 ऍह बरे रिबका फउरन कूँड़ा क सब पानी ऊँटयन बरे बना भवा हउदा मँ उड़ेरेस। तब उ अउर पानी लइ आवइ बरे इनारा क दौड़ गइ अउ उ सब ऊँटियन क पानी पिआएस।
21 नउकर ओका चुपचाप धियान स लखेस। उ इ तय करइ चाहत रहा कि यहोवा साइद इ बात क मान लिहेस ह अउ ओकरी जात्रा क सुफल बनाइ दिहस ह। 22 जब ऊँटियन पानी पी लिहन तब उ रिबका क आधा सेकेल जोखिके एक ठु सोना क मुनरी दिहेस। उ ओका दुइ बाजूबंद भी दिहेस जउन जोखे मँ हर एक दस सेकेल रहेन। 23 नउकर पूछेस, “तोहार बाप कउन अहइ? का तोहरे बाप क घरे मँ ऍतनी जगह बाटइ कि हम पचन क रहइ अउ सोवइ क सरंजाम होइ सकइ?”
24 रिबका जवाब दिहेस, “मोर बाप बतूएल अहइँ जउन मिल्का अउ नाहोर क पूत अहइँ।” 25 तब उ कहेस, “अउर हा हम पचन क लगे तोहरे ऊँट बरे चारा बाटइ अउ तोहरे सोवइ बरे जगह अहइ।”
26 नउकर मूँड़ि निहुराएस अउ यहोवा क आराधना किहेस। 27 नउकर कहेस, “मोरे सुआमी इब्राहीम क परमेस्सर यहोवा क धन्न हो। यहोवा हमरे सुआमी प दयालु अहइ। यहोवा मोका आपन सुआमी क पूत बरे सही लड़की दिहे अहइ।”
28 तब रिबका दौड़ी अउ जउन कछू भवा रहा आपन परिवार क बताएस। 29-30 रिबका क एक भाई रहा। ओकर नाउँ लाबान रहा। रिबका ओका उ बातन क बताएस जउन ओसे उ मनई किहे रहा। लाबान ओकर बातन अनकत रहा। जब लाबान मुनरी अउ बहिनी क बाँहे प बाजूबन्द निहारेस तउ उ धाइके इनारा प पहोंचा अउर हुआँ उ मनई इनारा क लगे, ऊँटियन क बगल मँ ठाड़ रहा। 31 लाबान कहेस, “साहेब, आप पधारइँ आप क सुआगत अहइ। आप क हिआँ बाहेर खड़ा नाही रहब बाटइ। मइँ आपक ऊँटियन बरे एक जगह बनइ दीन्ह ह अउ आप सोवइ बरे एक ठु कमरा ठीक कइ दीन्ह ह।”
32 ऍह बरे इब्राहीम क नउकर लाबन क घर गवा। लाबान ऊँटन पइ स बोझ उतारइ मँ ओकर मदद किहस अउ ऊँटन क खाइ बरे चारा दिहस। तब लाबान पानी दिहस जेहसे उ मनई अउ ओकरे संग आए भएन दूसर नउकरन आपन गोड़ पखारि सकइँ। 33 तब लाबान ओका खाइ बरे दिहस। मुला नउकर खइया क खइ स मना कइ दिहस। उ कहेस, “मइँ तब तलक भोजन न करब जब तलक मइँ इ नाही बताइ देउँ कि मइँ हिआँ काहे बरे आवा अहउँ।”
ऍह बरे लाबान कहेस, “तब हम पचन क बतावा।”
रिबका इसहाक क मेहरारु बनी
34 नउकर कहेस, “मइँ इब्राहीम क नउकर अहउँ। 35 यहोवा हमरे सुआमी प हर एक जगह कृपा किहेस ह। मोर मालिक महान मनई होइ ग अहइँ। यहोवा इब्राहीम क कइउ भेड़िन क झुण्ड अउ गोरुअन क झुण्ड दिहे अहइ। इब्राहीम क लगे ढेरि क सोना, चाँदी अउ नउकर अहइँ। इब्राहीम क लगे बहोत स ऊँट अउ गदहा अहइँ। 36 सारा, मोर सुआमी क पत्नी अहइ। जब उ बहोतइ बुढ़ाइ गइ उ एक पूत क जन्म दिहेस अउ हमार सुआमी आपन सब कछू उ पूत क दइ दिहस ह। 37 मोर सुआमी मोका एक बचन देइ बरे बेबस किहस। मोर सुआमी मोसे कहेस, ‘तू मोरे पूत क कनान क लरिकी स कउनो भी तरह बियाह नाहीं करइ देब्या। हम पचे ओनके बीच रहित ह मुला मइँ नाहीं चाहित कि उ कउनो कनानी लरिकी स बियाह करइ। 38 ऍह बरे तोहका बचन देइ क होइ कि तू मोरे बाप क देस जाब्या। मोरे परिवार मँ जा अउ मोरे पूत बरे एक ठु दुलहिन चुना।’ 39 मइँ आपन सुआमी स कहेउँ, ‘इ होइ सकत ह कि उ दुलहिन मोरे संग इ देस मँ आवइ स इन्कार करेस।’ 40 मुला मोर मालिक कहेस, ‘मइँ यहोवा क सेवा करत हउँ अउ यहोवा तोहरे संग आपन सरगदूत पठई अउ तोहर मदद करी। तोहका हुआँ मोरे आपन लोगन मँ स मोरे पूत बरे एक दुलहिन मिली। 41 मुला जदि तू मोरे पिता क देस जात ह अउर उ पचे मोरे पूत बरे एक ठु दुलहिन देब मना करत हीं तउ तोहका इ बचन स छुटकारा मिलि जाइ।’
42 “आजु मइँ इ इनारा प आवा हउँ अउर मइँ कहेउँ ह, ‘हे यहोवा मोर सुआमी क परमेस्सर कृपा कइके मोर जात्रा सुफल बनावा। 43 मइँ हिआँ इनारा क लगे रुकब अउ पानी भरइ बरे आवइ वाली नवखिल मेहरारु क जोहब। तब मइँ कहब, “कृपा कइके आप आपन कूँड़ा स पिअइ बरे पानी द्या।” 44 नीक बिटिया ही खास तरह स जवाब देइ। उ कही, “इ पानी पिआ अउ मइँ तोहरे ऊँटियन बरे पानी लावत अहउँ।” इ तरह मइँ जानब कि इ उहइ मेहरारु अहइ जेका यहोवा मोर सुआमी पूत बरे चुने अहइ।’
45 “मोर पराथना पूरी होइ क पहिले ही रिबका इनारा प पानी भरइ आइ। पानी क कूँड़ा उ आपन काँधे प लइके धरे रही। उ इनारा तलक गइ अउ उ पानी भरेस। मइँ एहसे कहेउँ, ‘कृपा कइके मोका तनिक पानी द्या।’ 46 उ फउरन काँधे स कूँड़ा क निहुराएस अउ मोरे बरे पानी उड़ेरेस अउ कहेस, ‘इ पिअइँ अउ मइँ आप क ऊँटियन बरे पानी लिआउब।’ ऍह बरे मइँ पानी पिएउँ अउ आपन ऊँटन क भी पानी पियाएउँ। 47 तब मइँ एहसे पूछेउँ, ‘तोहार पिता कउन अहइँ?’ इ जवाब दिहस, ‘मोर पिता बतूएल अहइ। मोरे पिता क महतारी-बाप मिल्का अउ नाहोर अहइँ।’ तब्बइ मइँ ऍका मुनरी अउ बाँहे बरे बाजूबन्द दिहेउँ ह। 48 उ टेम मइँ आपन मूँड़ी निहुराएउँ अउ यहोवा क धन्न कहेउँ। मइँ आपन सुआमी इब्राहीम क परमेस्सर यहोवा क प्रसंसा किहा। मइँ ओका धन्न कहेउँ काहेकि उ सोझेइ मोरे सुआमी क भाई क नतिनी तलक मोका पहोंचाएस। 49 अब बतावा कि तू का करब्या? का तू मोरे सुआमी प दयालु अउ स्वामिभकत होब्या अउ आपन बिटिया ओका देब्या? या तू आपन बिटिया देब मना करब्या? मोका बतावा, जेहसे, मइँ इ समुझ सकउँ कि मोका का करइ क बाटइ।”
50 तब लाबान अउ बतूएल जवाब दिहन, “हम पचे इ लखत अही कि इ यहोवा कइँती स बाटइ। ऍका हम सबइ टारि नाही सकित। 51 रिबका तोहार अहइ। ओका ल्या अउ जा। आपन सुआमी क पूत स एका बियाह करइ द्या। इहइ अहइ जेका यहोवा चाहत ह।”
52 इब्राहीम क नउकर सुनेस अउ उ यहोवा क समन्वा भुइँया प निहुरा। 53 तब उ रिबका क उ सबइ भेंट दिहस जउन उ संग लिआवा रहा। उ रिबका क सोना अउ चाँदी क गहना अउ बहोत स सुन्नर ओढ़ना दिहस। उ, ओकरे भाई अउ महतारी क कीमती भेंट दिहस। 54 नउकर अउ ओकरे संग क मनई हुआँ ठहरेन अउ खाएन अउर पिएन। उ पचे हुआँ राति भइ ठहरेन। उ पचे दूसर दिन भिन्सारे उठेन अउ बोलेन “अब हम आपन मालिक क लगे जाब।”
55 रिबका क महतारी अउ भाई कहेन, “रिबका क हम लोगन क लगे कछू दिन अउ ठहरइ द्या। ओका दस दिन तलक हमरे संग ठहरइ द्या। ऍकरे पाछे उ जाइ सकत ह।”
56 मुला नउकर ओनसे कहेस, “यहोवा मोर जात्रा सफल किहेस ह। अब मोसे जिन जोहावा। मोका आपन मालिक क लगे लौटि जाइ द्या।”
57 रिबका क भाई अउ महतारी कहेन, “हम पचे रिबका क बोलाउब अ ओसे पूछब कि उ का चाहत ह” 58 उ पचे रिबका क बोलाएन अउ ओसे कहेन, “का तू इ मनई क संग अबहि जाइ चाहत अहा?”
रिबका कहेस, “हा, मइँ जाब!”
59 ऍह बरे उ पचे रिबका क इब्राहीम क नउकर अउ ओकरे संगी लोगन क साथे जाइ दिहन। रिबका क धाई भी ओनके संग गइ। 60 जब उ जाइ लाग अउ उ पचे रिबका स बोलेन,
“हमार बहिनी, तू लाखन मनइयन क
महतारी बना
अउ तोहार संतान आपन दुस्मनन क हरावइँ
अउ ओनके सहरन क हड़प लेइँ।”
61 तब रिबका अउ धाई ऊँट प सवार भइन अउ नउकर अउ ओकरे संगी लोगन क पाछे चलइ लागिन। इ तरह नउकर रिबका क संग लिहस अउ घरे लउटइ बरे जात्रा सुरु किहस।
62 इ टेम इसहाक बेर लहैरोई क तजि दिहे रहा अउ नेगेव मँ रहइ लगा। 63 एक संझा क इसहाक मइदान मँ टहरत रहा। इसहाक नजर दउड़ाएस अउ बहोत दूर स ऊँटन क आवत लखेस।
64 रिबका लखेस अउ इसहाक क निहारेस। तब उ ऊँट स कूदि पड़ी। 65 उ नउकर स पूछेस, “हम मनइयन स मिलइ बरे खेतन मँ टहरत उ मनई कौन अहइ?”
नउकर कहेस, “इ मोरे सुआमी क पूत अहइ।” ऍह बरे रिबका आपन मुँह क पर्दा मँ छिपाइ लिहस।
66 नउकर इसहाक क उ सबइ बातन क बताएस जउन घटि गइ रहिन। 67 तब इसहाक बिटिया क आपन महतारी क तम्बू मँ लिआवा। उहइ दिन रिबका इसहाक क मेहरारु होइ गइ। इसहाक ओसे बहोत पिआर करत रहा। ऍह बरे इसहाक क आपन महतारी क मउन क पाछे भी धीरज अउ दिलासा मिली।


text:
जिला बांदा, ब्लाक नरैनी, गांव पड़मई। हेंया के लोगन का आरोप है कि दुई कोटेदारन के बीच बने राषन कार्ड मा गल्ला कउनौ का सात पसेरी के जघा दस किलो ही दीन जात है, तौ कउनौ का एक भी नहीं दीन जात आय। यहिसे उंई लोग 25 जनवरी का नरैनी तहसील मा एस.डीएम. का दरखास दें आय रहै ।
गांव के रामदयाल, भरोसा, राजाभइया सखिया, चन्दा, विद्या, सवित्री अउर सोहनिया का कहब है कि हमरे सब के पास राशन कार्ड बना है, पै कोटेदार कतौ दुई महीना मा एक दरकी गल्ला बांटत है। वहिमा भी पूरा नहीं देत आय। कतौ सात पसेरी के जघा दुई पसेरी गल्ला देत है अउर कुछ लोगन का तौ दिहिस ही निहाय। जब कि हर महीना का गल्ला राशन कार्ड मा बंटै खातिर उठ के गांव जात है, पै कोटेदार आपन मनमानी के चलत पूरा गल्ला ब्लेक मा बेंच लेत है अउर गांव के गरीब जनता परेशान होत रहत है।
यहिसे अब हम लोग उनके खिलाफ नरैनी तहसील मा एस.डीएम. का दरखास दें आय रहन ,पै एस.डीएम अउर तहसीलदार कउनौ निहाय।
कोटेदार राजेन्द्र प्रसाद का कहब है कि वा हर महीना गल्ला बांटत है गांव दारी मा लोग वहिका परेशान करत हैं। 25 जनवरी का उंई तहसील मा दरखास दें गे रहैं। मैं 26 जनवरी से उंई नये राशन कार्डन मा भी गल्ला बांटैं का काम शुरू का दीेनें हौं।
जिला बांदा, ब्लाक नरैनी, गांव पड़मई। हेंया के लोगन का आरोप है कि दुई कोटेदारन के बीच बने राषन कार्ड मा गल्ला कउनौ का सात पसेरी के जघा दस किलो ही दीन जात है, तौ कउनौ का एक भी नहीं दीन जात आय। यहिसे उंई लोग 25 जनवरी का नरैनी तहसील मा एस.डीएम. का दरखास दें आय रहै ।


text:
केन्द्र-शासित प्रदेश
यह जानकारी बहुत सही हैl केंद्र शासित प्रदेश की परिभाषा निम्नलिखित है :-
भारत के सात केंद्र शासित प्रदेश है
केन्द्र शासित प्रदेश या संघ-राज्यक्षेत्र या संघक्षेत्र भारत के संघीय प्रशासनिक ढाँचे की एक उप-राष्ट्रीय प्रशासनिक इकाई है। भारत के राज्यों की अपनी चुनी हुई सरकारें होती हैं, लेकिन केन्द्र शासित प्रदेशों में सीधे-सीधे भारत सरकार का शासन होता है; भारत का राष्ट्रपति हर केन्द्र शासित प्रदेश का एक सरकारी प्रशासक या उप राज्यपाल नामित करता है।[1]
२०१० में, देश सात केन्द्र शासित प्रदेश हैं।[2] भारत की राजधानी नई दिल्ली जो कि दिल्ली नामक केन्द्र शासित प्रदेश भी था और पुदुचेरी को आंशिक राज्य का दर्जा दे दिया गया है। दिल्ली को राष्ट्रीय राजधानी प्रदेश के तौर पर पुनः परिभाषित किया गया है। दिल्ली व पुदुचेरी दोनो की अपनी चयनित विधानसभा, मंत्रिमंडल व कार्यपालिका है, लेकिन उनकी शक्तियाँ सीमित हैं - उनके कुछ कानून भारत के राष्ट्रपति के "विचार और स्वीकृति" Milne पर ही लागू हो सकते हैं।
भारत में वर्तमान में ये केन्द्र शासित क्षेत्र हैं:
यह भारत का राष्ट्रीय राजधानी प्रदेश है:
इन्हें भी देखें[संपादित करें]
सन्दर्भ[संपादित करें]
- ↑ केन्द्र शासित प्रदेश भारत के राष्ट्रीय पोर्टल पर।
- ↑ केन्द्र शासित प्रदेश भारतीय गृह मन्त्रालय


text:
इम्फाल वेस्ट जो की मणिपुर के जिलों में एक जिला है, इसका मुख्यालय लाम्फेलपात है, जिले में 4 उपमंडल है 11 कस्बे है, और 13 विधान सभा क्षेत्र है, और 1 लोकसभा क्षेत्र के अंतर्गत आता है।
इम्फाल वेस्ट जिला
इम्फाल वेस्ट जिले का क्षेत्रफल 558 किमी 2 (215 वर्ग मील) है और २०११ की दशवार्षिक जनगणना के अनुसार इम्फाल वेस्ट जिले की जनसँख्या लगभग 514,683 है और जनसँख्या घनत्व लगभग 920 व्यक्ति प्रति वर्ग किलोमीटर है, इम्फाल वेस्ट की साक्षरता 86.70% है, महिला पुरुष अनुपात यहाँ पर 1026 है, जिले की जनसँख्या विकासदर २००१ से २०११ के बीच 15.82% रही है।
इम्फाल वेस्ट जिला भारत में कहाँ पर है
इम्फाल वेस्ट भारत के राज्यो में उत्तर पूर्व में स्थित मणिपुर राज्य में है, इम्फाल वेस्ट मणिपुर के आंतरिक भाग में स्थित है, इम्फाल वेस्ट की समुद्रतल से ऊंचाई 1662 मीटर है और इसके अक्षांश और देशांतर 24.49° N, 93.54° E, और इम्फाल वेस्ट मणिपुर की राजधानी इम्फाल जिले से लगभग 3 किलोमीटर उत्तर पूर्व की तरफ राष्ट्रिय राज मार्ग 202 पर है, और भारत की राजधानी दिल्ली से 2372 किलोमीटर दक्षिण पूर्व की तरफ २७ मार्ग पर है।
इम्फाल वेस्ट जिले के पडोसी जिले
इम्फाल वेस्ट जिले के उत्तर में कांगपोकपि जिला, और उत्तर पश्चिम में सेनापति जिला है, पूर्व में इम्फाल पूर्व जिला है, दक्षिण पूर्व में थौबल जिला है, दक्षिण में कक्चिंग जिला है, दक्षिण पश्चिम में बिष्णुपुर जिला है।
Information about Imphal West in Hindi
इम्फाल वेस्ट जिले का नक्शा मानचित्र मैप
इम्फाल वेस्ट जिले में कितनी तहसील ब्लॉक और उपमंडल है
इम्फाल वेस्ट जिले में इम्फाल वेस्ट जिले में 4 उप मंडल है जिनके लाम्फेल, लमसँग, वानगोई, पाटसोइ है और 11 कसबे यानि की ब्लॉक है और इनके नाम लाम्फेल, लमसँग, वानगोई, पाटसोइ, सेकमे, सलाम, हियांगथांग, मयांग इम्फाल, लीलॉन्ग चेजिंग, कोंथौजम है।
इम्फाल वेस्ट जिले में विधान सभा और लोकसभा की सीटें
इम्फाल वेस्ट जिले में 13 विधानसभा क्षेत्र है, इन क्षेत्रो के 1: केईशमथोंग, 2: कोन्थॉजम, 3: लामसांग, ४: लैंगिबैबल, ५: मेआंग इम्फाल, ६: नोरीया पखनगालाका, ७: पैटॉओआई, 8: सगोविबंद, ९: सेक्मी (एससी), १०: सिंघजामी, ११ तेंग्मेइबंद, 12: उरिपोक, 13: वानजीआई है और 1 लोक सभा सभा क्षेत्र है जिसका नाम आंतरिक मणिपुर है।
इम्फाल वेस्ट जिले का इतिहास
इम्फाल वेस्ट जिले का इतिहास 1923 से शुरू होता है जब इसे सबसे पहले एक उपमंडल बनाया गया था, उसके बाद इसे एक जिले की मान्यता दी गयी थी और बाद में भारत सरकार ने इसका फिर से नाम बदल दिया था।


text:
मत्ती 24 Awadhi Bible: Easy-to-Read Version (ERV-AWA)
ईसू मंदिरे क बिनास क भविस्सबाणी किहेस
24 मंदिर क छोड़िके ईसू जब हुवाँ स होइके जात रहा तउ ओकर चेलन ओका मँदिर क इमारत देखॉवइ ओकरे लगे आएन। 2 एह प ईसू ओनसे कहेस, “तू पचे इ इमारतन क सोझ खड़ी देखत अहा? मइँ तोहका सच सच कहत हउँ, हिआँ तलक एक पाथर प दूसर पाथर टिक नाहीं पाई। एक एक गिराइ दीन्ह जाई।”
3 ईसू जब जैतून पहाड़ प बइठा रहा तउ अकेल्ले मँ ओकर चेलन लगे आएन अउर बोलेन, “हमका बतावा इ कब होई? जब तू लउटि अउब्या अउर इ संसारे क अंत होई तउ कइसे संकेत परगट होइहीं?”
4 जवाबे मँ ईसू ओनसे कहेस, “होसियार! तू पचन क कउनो भरमाइ न पावइ। 5 मइँ इ यह बरे कहत हउँ कि अइसे बहोतन अहइँ जउन मोरे नाउँ स अइहीं अउर कइहीं, ‘मइँ मसीह हउँ’ अउर उ सबइ बहोतन क भरमइहीं। 6 तू सबइ नगीचे क जुद्ध क बातन या दूरि क जुद्ध क अफवाह सुनब्या पर देखा तू घबराया जिन। अइसा तउ होइ मुला अबहिं अंत नाहीं आवा अहइ। 7 हर रास्ट्र दूसर रास्ट्र क खिलाफ अउर एक राज्य दूसर राज्य क खिलाफ खड़ा होई। अकाल पड़ी। हर कतहूँ भुँइडोल आई। 8 मुला इ सब बातन उहइ तरह अहइ जइसे नया पइदा होय क पहले की सुरुआती पीडा।
9 “उ समइ उ पचे तोहका सजा देवॉवइ बरे पकड़वइहीं अउर उ पचे तोहका मरवाइ देइहीं। काहेकि तू सबइ मोर चेलन अहा। सबहिं रास्ट्र क लोग तोहसे घिना करिहीं। 10 उ समइ बहोत मनइयन क मोह टूटी जाई अउर ओहहि समइ बहुत स बिसवासियन क बिसवास डिग जाई। उ पचे एक दूसर क अधिकारियन क हाथे मँ दइ देइहीं अउ आपस मँ घिना करिहीं। 11 बहोत स झूठे नबियन खड़ा होइ जइहीं, अउर मनइयन क ठगिहीं। 12 काहेकि बुराई क बाढ़ आइ जाए स पिरेम घटि जाई। 13 मुला जउन अंत तक टिका रही ओकर उद्धार होई। 14 सरगे क राज्य क इ सुसमाचार समूचे संसार मँ साच्छी रूप मँ प्रचार कीन्ह जाई। ऍसे सब राजन क साच्छी रही अउर तबहीं अंत होइ जाई।
15 “एह बरे जबहिं तू लोग ‘खौफनाक बिनास करइवाली चीज’ क पवित्तर स्थान प खड़ा होइके देखा, जेकरे बारे मँ दानिय्येल नबी बताएन ह, (पढ़इया खुद समुझ जाई कि एकर अरथ का बाएइ।) 16 तब जउन मनई यहूदिया मँ होइँ, ओनका पहाड़े प भाग जाइ चाही। 17 जउन आपन घरे क छत प होईं, उ घरवा स बाहेर कछू भी लइ जाइके तर खाले न आवइँ। 18 अउ जउन बाहेर खेतन मँ काम करत होइँ, उ पाछे मुड़िके आपन ओढ़ना तक न लेइँ।
19 “ओन स्त्रियन बरे जेकरे कोखे मँ गरभ होइ या जेकर लरिकन दूध पिअत होइँ, उ दिनन कस्टे क होइहीं। 20 पराथना करा कि तोहका जाड़े क दिनन मँ या सबित क दिन पराइ क न पड़इ। 21 उ दिनन मँ अइसी बिपत आई जइसी जबते परमेस्सर सृस्टि रचेस ह, आजु तक कबहुँ नाहीं आइ अउ न कबहुँ आई।
22 “अउर जदि परमेस्सर उ दिनन क घटावइ क पक्का इरादा न कइ लिहे होत तउ कउनो भी न बच पावत किन्तु चुना भएन क कारण उ दिनन मँ कमती कइ देइ।
23 “उ दिनन मँ जदि कउनो तू पचन स कहइ, देखा, इ रहा मसीह या उ राह मसीह। तउ ओकर बिसवास जिन किहा। 24 मइँ इ कहत हउँ काहेकि कपटी मसीह अउप कपटी नबी खड़ा होइहीं अउर अइसे अचरज कारजन देखइहीं अउर अद्भुत कारजन करिहइँ कि बन पड़इ तउ चुने भएन क भी चकमा दइ देइँ। 25 देखा, मइँ तोहका पहिले ही चेतावनी दइ चुका अहउँ।
26 “तउ जदि उ सबइ तोहसे कहइँ, ‘देखा, मसीह जंगल मँ बा!’ फन हुवाँ जिन जाया अउर जदि उ कहइँ, ‘देखा उ पचे कोठरी मँ छुपा बाटइ!’ तउ ओनकइ बिसवास जिन कर्या। 27 मइँ इ कहत हउँ काहेकि जइसे बिजुली पुरब मँ सुरू होइके पच्छिम क अकासे तक चमक जात इ वइसे ही मनई क पूत भी परगट होई। 28 जहाँ कहूँ ल्हास होई हुआँ गिद्ध एकट्ठा होइहीं।
29 “उ दिनन जउन मुसीबत पड़ी, ओकरे फउरन बाद:
‘सूरज करिया पड़ि जाई,
चन्दा स चाँदनी न निकसी,
अकासे स तारा टुटिहीं,
अउ अकास मँ आसमानी सक्ति झकझोर दीन्ह जइहीं।’
30 “उ समइ मनई क पूत क आवइ क चीन्हा अकास मँ परगट होई। तबहिं भुइयाँ प सब जातिन क मनइयन फूटि फूटि क रोइहीं अउर उ सबइ मनई क पूत क सक्ती अउर महिमा क संग सरग क बदरन मँ परगट होत देखिहीं। 31 उ ऊँच सुर क तुरूही क संग आपन दूतन क पठइ। फिन उ पचे सरग क एक छोर स दूसर छोर तलक सब कहूँ स आपन चुना भवा मनइयन क ऍकट्ठा करी।
32 “अंजीरे क बृच्छ स उपदेस ल्या। जइसे ही ओकर टहनियन सुऋुवार होइ जात हीं अउर कोंपर फूटइ लागत हीं। तू लोग जान जात ह कि गर्मी आवइ क अहइ। 33 वइसे ही जब तू इ सब घटत देख्या तउ समुझ लिहा कि उ समइ नगिचे आइ ग बाटइ, मुला ठीक दुआर तलक। 34 मइँ तू लोगन्स सच कहत हउँ कि इ पीढ़ी क खतम होइ क पहिले इ सब बातन होइ जइहीं। 35 धरती अउर अकास तउ मिट सकत हीं मुला मोर बचन कबहुँ न मिटी।”
सिरिफ परमेस्सर जानत ह कि उ समइ कब आई
36 “उ दिना या घड़ी क बारे मँ कउनो कछू न जानत! न सरगे क दूतन अउर न खुद पूत। सिरिफ परमपिता जानत ह।
37 “जइसे नूह क दिना मँ भवा, वइसे ही मनई क पूत क अवाई भी होई। 38 वइसे ही जइसे मनई जल बाढ आवइ स पहिले क दिनन ताईं खात पिअत रहेन, बियाह सादी करावत रहेन जब तलक नूह नाउ प नाहीं चढ़ गवा। 39 ओनका तब ताईं कछू पता नाहीं लगि सका जब ताईं प्रलय नाहीं आइ गइ अउर ओन सबन क बहाइके नाहीं लइ गइ।
“मनई क पूत क अवाई भी अइसे ही होई। 40 उ समइ खेते मँ काम करत दुइ मनइयन मँ स एक क लइ लीन्ह जाई अउर एक क हुवँइ छोड़ि दीन्ह जाई। 41 चकरी पीसत दुइ स्त्रियन मँ एक क धइ लीन्ह जाई अउ एक हुवँइ पाछे छोड़ि दीन्ह जाई।
42 “तउ तू लोग होसियार रहा काहेकि तू नाहीं जनत्या कि तोहार स्वामी कब आई। 43 याद राखा अगर घरे क स्वामी जानत होत कि राति क कउनो घड़ी मँ चोर आइ जाई तउ उ जागत रहत अउर चोरे क आपन घरवा मँ सेंध नाही लगावइ देत। 44 एह बरे तू भी तइयार रहा काहेकि जब तू पचे सोच भी नाहीं रहब होब्या, मनई क पूत आइ जाई।
निक अउर खराब सेवक
45 “तब सोचा उ भरोसामंद अउ समझदार सेवक कउन बाटइ, जेका स्वामी आपन घरवा क सेवक क ऊपर ठीक समइ प ओनका खइया क देइ बरे लगाएस ह। 46 धन्य अहइ उ सेवक जेका ओकर स्वामी जब आवत ह तउ ओका दियाभया काज करत पावत ह। 47 मइँ तोहसे सच कहत हउँ उ स्वामी ओका आपन समूचे धन दौलत क अधिकारी बनाईं देई।
48 “दूसर कइँती सोचा एक ठु बुरा सेवक अहइ, जउन अपना मनवा मँ कहत ह मोर स्वामी बहोत दिना स लुटि क नाहीं आवत ह। 49 अइसे उ आपन संगी साथी सेवकन स मारपीट करइ लागत ह अउर सराबियन क संग खाब पिअब सुरू कइ देत ह। 50 तउ ओकर स्वामी अइसे दिन आइ जाई जउने दिन उ ओकरे अवाई क सोचत तलक नाहीं अउ जेकर ओका पत तलक नाहीं। 51 अउर ओकर स्वामी ओका बुरे ढंग स सजा देई अउर कपटियन क बीचउबीच ओकर ठउर ठहराई जहाँ लोग रोवत होइहीं अउर दँतवन क किड़किड़ावत रइहीं।


text:
1 तीमुथियुस 3 Awadhi Bible: Easy-to-Read Version (ERV-AWA)
कलीसिया क निरीच्छक
3 इ एक बिसवास करइ जोग्ग कथन बा कि अगर केउ निरिच्छक बनइ चाहत ह तउ उ एक अच्छे कामे क इच्छा रखत ह। 2 अब देखा ओका एक अइसी जिन्नगी जिअइ चाही जेकर लोग निआव स भरी आलोचना न कइ पावइँ। ओकर एकई पत्नी होइ चाही, ओका आत्मसंयमी, सुसील अउर अतिथि सत्कार करइवाला अउर सिच्छा देइ मँ निपुण होइ चाही। ओका पइसा क पिरेमी न होइ चाही। 3 ओका पियक्कड़ न होइ चाही, न तउ ओका झगड़ालू होइ चाही। ओका तउ सज्जन अउर सान्ति प्रेमी होइ चाही। ओका पैसे का पिरेमी न होइ चाही। 4 अपने परिवारे क उ अच्छा प्रबन्धक होइ अउर ओनकर बच्चन ओरके कब्जे मँ रहत रहइँ। ओकर पूरा सम्मान करत होइँ। 5 अगर केउ अपने परिवारे क प्रबन्ध करइ नाहीं जानत तउ उ परमेस्सर क कलीसिया क प्रबन्ध कइसे कइ पाई?
6 उ एक नवा बिसवासी न होइ चाही ताकि उ अहंकार स फूलि न जाइ। अउर ओका सइतान क जइसा दण्ड पावइ पड़इ। 7 एकरे अलावा बाहेर क लोगन मँ भी ओकर अच्छी इज्जत होइ चाही ताकि उ कउनउ आलोचना मँ फँसिके सइतान क फंदा मँ न पड़ि जाइ।
कलीसिया क सेवक
8 इही तरह कलीसिया क सेवकन केउ आदरणीय होइ चाही अउ ओका अउर दु मुँहा न होइ चाही। ओकर मदिरापान मँ रुचि न होई चाही। बुरे रस्तन स ओनका धन कमाइ क इच्छुक न होइ चाही। 9 ओनका तउ पवित्तर मने स हमरे अभिव्यक्त सत्यन क थामे रखइ चाहे। 10 ऐन्हेऊ क पहिले निरीच्छकन क समान परखा जाइ चाही फिन अगर ओनके विरोध मँ कछू आपत्ति न होइ तबहिं एनका कलीसिया क सेवकन क न रूप मँ सेवा काम करइ देइ चाही।
11 इही तरह स्त्रीयन क भी सम्मान क जोग्ग होइ चाही। ओनका निंदक न होइ चाही। बल्कि सालीन अउर सब तरह स भरोसा करइवाली होइ चाही।
12 कलीसिया क सेवक क केवल एक्कई पत्नी होइ चाही अउर ओका आपन बाल बच्चन अउर अपने घरारन क अच्छा प्रबन्धक होइ चाही। 13 काहेकि अगर क कलीसिया क अइसेन सेवक क रूप मँ होइहीं जउन अच्छा सेवा प्रदान करत हीं, तउ उ पचे अपने बरे सम्मान स भरा स्थान अर्जित करिहीं। मसीह ईसू क बरे बिसवासे मँ जरूरइ ओनकइ आस्था होई।
हमार जीवन क रहस्य
14 मइँ इ आसा क साथे तोहे इ बातन क लिखत हउँ कि जल्दी ही तोहरे लगे आउबइ। 15 अगर मोका आवइ मँ समइ लग जाइ तउ तोहे सबन क पता रहइ कि परमेस्सर क परिवारे मँ, जउन सजीव परमेस्सर क कलीसिया बा, कउनो क आपन व्यवहार कइसे रखइ चाही। कलीसिया तउ सब क जड़ अउर आधार स्तम्भ अहइ। 16 बिना संदेह क हमरे भक्ति का रहस्य महान बाटइः
उ नर-देह धरे परगट भवा
आतिमा द्वारा धर्मी प्रमाणित भवा
देखेन ओका सरगदूतन हुआ
प्रचारित उ राष्ट्रन मँ,
जग तउ ओहपइ बिसवास किहेस,
अउर उठावा गवा ओका महिमा मँ उप्पर।


text:
‘पूजापौ’, ‘नजराणौ’ अर ‘सूंक’ (रिश्वत, bribe) सबद देखण में तौ न्यारा-निरवाळा है। पण ब्यौवार में अै तीनूं ही अेक सारखा है। ‘पूजापौ’, देई-देवतावां रै चढीजै। पूजापै नै इज सीरणी प्रसादी, बळ, भोग नै चढावौ कैवै। देई-देवतावां री महर खातर आस्तिक लोग उणां री बोलमां करै, मनवांछित फळ-लबधी रै पाछै उणा रै देवथांन तांई पाळा जावै, जात-जडूला चढावै, प्रसादी सवामणी करै, झारी में नकद रुपिया घालै अर मंगळ गीत गवाया जावै।
‘नजराणौ’ मोटा हाकम, दिवाांण, ओहदादारां रै जिकी चीजां समरपीजै उण नै कैवै। नजरांणै में रोकड़ी रुपिया, घाबा-लतां रा थान, घी, गुड़, गोवूं सूं लेय नै गाय, भैंस पसुवां तक री गिणती हुवै। अंगरेजां रै जमानै में बडा-बडा सेठ साहूकार, राजा जागीरदार उणांरी क्रपा वासतै फळ-फूलां री छाबां भेजिया करता। आज भी औ रिवाज चालू है। राज काज में जिक मिनखां रौ ‘हांम पाव’ हुवै, उणां रै नजराणौ पेस हुवै है।
‘सूंक’ तौ लोकतंतर री लाडली देवी है। छोटा नै लुंठा तूं लूंठा सूंक रौ चरणाम्रत लेय नै आप रौ जीवण-जळम सफळ करै है। राज-दरबार, कचेड़ी-कोटवाळी पंचपंचायत सगळी ठोडां सूंक री देवळियां थरपीजियोड़ी है। सूंकदेवी रा पुजारा-भोपा, सेवग नै कामेती अेक नै ढूंढतां पचास मिळे है। सूंक री ओट लिया संू मिनख रा सगळा काट झड़ जावै नै सारी पीड़ मिट जावै।
इण भांत पूजापौ, नजराणौ नै ‘सूंक’ तिरेपनवां भैंरू, दसवीं दुर्गा, पैंसठवीं जोगणी नै देवाधिपत देव रौ नूंवौ औतार गिणीजै है। इण जुगावतार री आराधणा सूं पांगळी लाल-किला में पूग जावै, बजर-मूढ़ रेडियै माथै बोल आवै नै डरपस्याळियौ वीर पद पा जावै। इण री महिमा रौ पार पावणौ मेह री छांटां री गिणती करणै सूं भी दोरौ है। गुणां री खांण इण महामाया रै चरित रौ बखाण नीं काळीदास रा ग्रन्थां में मिळै, न वेदव्यास रा महाभारथ में खळलै। बालमीक, तुळसी नै आंधळौ कोई भी सूंकदेवी रै प्रवाड़ां तांई नीं पूग पायौ।
देखण में ‘पूजापौ’ ‘नजराणौ’ नै सूंक तीनूं जोड़ला मां-जाया भाई बैंन है। अेक इज उदर सूं जलमियोड़ा एक इज पालणै झूलियोड़ा, एक ही आंगणै रमयोड़ा नै एक ही गरु-परम्परा नै पौसाळ रा चेला रहियोड़ा है। रूस नै चीण आपसरी में एक दूजा सूं रूसै पाकिस्तान नै बंगला देस वाळा एक दूजा नै देखियां बळनै आकतड़ी हुय जावै, पण पूजापैं, नजराणै अर सूंक रौ संप निराळौ है। लड़णौ-झगड़णौ तौ आंतरै रह्यौ, कदैई आपसरी में बोली-चाली, कही-सुणी भी हुयोड़ी कोनी सुणी। जैड़ी प्रीत न द्वापर में रैयी अर नै त्रेता जुग में।
जिण तरै मिनखां रौ एक सारखौ उणियारी नीं मिलै, उणी भांत सुभाव में भी आकास-पाताळ रौ आंतरौ मिलै। जद मिनखां री रुचि में मेळ नीं तौ फेर प्रकत देवां में मेळ किण भांत हुय सकै। न्यारा देव, न्यारा पूजापा, न्यारा पुजारी नै न्यारा-न्यारा पूजणिया।
आदपूज बिघनटाळ बिनायक मोदक-प्रेमी है। चौसठ जोगणियां री धिराणी चंडका मांस नै दारू सूं रीझै है। बावन बीरां रा आगीवांण काळी मैरू बाकळां सूं राजी हुवै। रामदूत अतुल बळधाम हड़मान रै सवा सेर रै बाटां रौ भोग चढायां कारज सिध हुवै सिवजी आक धतूरा सूं ही रीझै। गोरज्या रै ढोकळा रौ भोग लागै। जूझारां भौमियां रै नारेल चढीजै। जद देवता ई चढावा सूं राजी हवदै तौ मिनखां रै सूंक चढै, इण में अणहूंती कांई ? सूंक सूं कुंण राजी नीं हुवै ?
लोकतंतर में जनता राजा बाजै। पिरजा रा बणायोड़ा ठावा मिनखां रै पांण राजकाज चालै। राजतंतर री भांत कोई एक मिनख न राज रौ धणी हुवै, न अेक जात री राज करणै री बपौती हुवै। पण औ ओखाणौ घणौ पुराणौ है कै जिसा देव, उसा ही पुजारा। मंत्री नै मेम्बर लोग इज लोकतंतर रा देव है। ओहदादार, मुसायब, कामदार उणांरा पुजारा है। पुराणा देवता तौ बासना रा भूखा होता पण आज रा देवता तौ कोरी बासना सूं तिरपत नीं हुवै। उणां रै तौ सांचकलौ प्रसाद चढायां इज काम बणणै रौ गतगैलौ नीसरै। काम-काज नै ढंगसिर चलावण खातर नेम-कायदा हुवै तौ अठै भी अैहड़ा कायदा बणायोड़ा है। जिसा काम उणी तरै री सूंक बंधोड़ी है। किणी ने नौकरी चाहिजै तौ जिसी जगै, उणी रै माफक सूंक चढायां कारज सिध हुवै। ‘अेयर-फोरस’ में सिपाई बणणौ हुवै तौ पैली दो हजार चढता पण अब दस हजार रै चढावै सूं काम पार पड़ै। पुलिस री थाणैदारी रौ भाव तौ और भी घणौ ऊंचौ है। दस हजार संू तीस हजार पर जाता कठैई सोदौ झळै तौ झळै। फेर जे कोई गंगानगर नै रायसिंघनगर री पलटी चावै तौ पांच हजार री माहवारी ‘रेख’ भरणी पड़ै। गंगानगर री थाणैदारी आजकलै माळवै री मनसबदारी रै बरौबर मानी जावै है। जैपुर माणकचौक थाणौ नै जोधपुर रौ उदै मन्दिर थाणौ पैदास में लंगै-ढंगै गिणीजै है। जैपुर रौ माणक चौक थाणौ आगरा री कोटवाळी नै उदै मंदिर रौ थाणौ दिखण रा बुरहानपुर री होड़ करता कहीजै।
दोय हजार रुपिया पगार कमावण वालै थांणैदार रै रामबाग जेड़ौ बंगलौ संूक रै परताप रौ फळ इज है। पटवारी री बोरगत रौ रहस संूक इज तौ है। कचेड़ी रै अैलकार रै पांच हजार रुपिया माहवारी रै खरचौ नै सूंक इज तौ पूरै है। संूक रै इज कारण रोजीना गोठ-घूघरियां हुवै है। नितनुंवा टैरीलीण रा घाबा नै स्कूटर कम-रोजी पावणियां रै कठै संू आवै है ? अै सारी बातां आंधौ इज जाण सकै है कै सूंक सायजादी रै तूठां इज काम पार पडै़ है। बंगलौ, स्कूटर, कार, टैरीलीण सारा थोक सूंक रै क्रपा-कटाछ सूं मिळे है। सूंक रा पीसां सूं नगरां में जमीनां खरीदीजै। प्लाटां रा धंधा करीजै। आभूसणां सूं तिजोरियां भरीजै। नौकरी तौ नांव की हुवै। सूंक री ऊपर छाळा री कमाई रै आगै नौकरी बापड़ी रा गिणत रा टक्कां री कांई गिणत ?
सूंक लोकतंतर री उर्वसी है। अंगरैजां रै जमानै में तपस्या-भंग हुवण सूं आ धरालोक में सराप-मोचण नै आई ही, पण अब तौ पाछी जावण रौ सूत ही नीं करै। अठै ही घरबासौ मांड लियौ। भलां, अब छोरा-छोरी बेटां-पौतरां नै छोड कींकर जावै ? पूरी ग्रहस्थी, भरौ-पूरौ कुळ-कडूंबौ, आखा प्रान्त पड़गनां में मांन-तांन आवभगत किंण भांत छोड़ीजै। लागै है देस में कदै सोटां रौ सूंटौ नै आकासी काळी पीळी आंधी रा ओळा नीं बरस पड़ै। ई पैली सूंक रौ सिंघासण अटळ अडिग इज लखावै है। इण वासतै लोकतंतर री नूवीं देवी ‘सूंक’ री आरती उतारौ। पगल्या खोळ नै चरणाम्रत लेवौ। इण री सोड़स पूजा करौ। कारज सिद्धि रै तांई इण सूं बधती नीं हड़मान री पूजा फळदायी है अर नीं काळा-गौरा चंडी-पूतां री बोलमां ही आडी आंणी है।
बोलौ जुगदेवी सूंक री जै। सिद्धि री राणी री जै।


text:
व्यवस्था विवरण 26 Awadhi Bible: Easy-to-Read Version (ERV-AWA)
पहिली फसिल क बारे मँ नेम
26 “तू पचे हाली ही उ देस मँ घुसब्या जेका यहोवा तोहार परमेस्सर तू पचन्क रहइ बरे देत अहइ। जब तू पचे हुआँ क भुइँया पइ कब्जा कइ ल्या अउ ओह पइ रहइ लाग्या, 2 तब तू पचन्क आपन क तनिक फसिल लेइ चाही अउर ओका एक टोकरी मँ धरइ चाही। उ पहिली फसिल होइ जेका तू पचे उ देस स पउब्या जेका यहोवा तोहार परमेस्सर तू पचन्क दइ देत अहइ। तनिक पहिली फसिल वाला टोकरी क ल्या अउर उ ठउर पइ जा जेका यहोवा तोहार परमेस्सर चुनी। 3 उ समइ सेवा करइवाला याजक क लगे तू पचन्क जाई चाही अउर ओहसे कहइ चाही, ‘आजु मइँ यहोवा आपन परमेस्सर क लगे इ एलान करत हउँ कि हम पचे उ देस मँ आवा अही जेका यहोवा हम लोगन क देइ बरे हमरे पुरखन क बचन दिहे रहा।’
4 “तब याजक टोकरी क तोहरे हाथे स लेइ। उ एका यहोवा तोहरे परमेस्सर क वेदी क समन्वा रखी। 5 तब तू पचे यहोवा आपन परमेस्सर क समन्वा इ कहब्या: ‘मोर पुरखा घुमक्कड़ अरामी रहा। उ मिस्र पहोंचा अउर हुआँ रहा। जब उ हुआँ गवा तब ओकरे परिवार मँ बहोत कम लोग रहेन। मुला मिस्र मँ उ एक सक्तीवाला बहोत स मनइयन वाला महान रास्ट्र बन गवा। 6 मिस्रियन हम लोगन क संग बहोतइ बुरा बेउहार किहन। उ हम लोगन क मुसीबत मँ डाइ दिहेन अउ कठिन कारज करइ बरे निस्चित किहेन। 7 तब हम पचे यहोवा आपन पुरखन क परमेस्सर स पराथना कीन्ह अउर ओनका गोहार लगाएन यहोवा हमरउ सुनेस अउर उ हम लोगन्क परेसानियन, हमरे कठोर काम अउ अत्याचार क लखेस। 8 तब यहोवा हम लोगन्क आपन प्रबल सक्ती अउ मजबूती स मिस्र स बाहेर लइ गवा। उ डरावना बातन, महान चमत्कारन अउ अचरजन कर्म किहस। 9 इ तरह हम लोगन्क इ ठउरे पइ लिआवा। उ दूध अउर सहद बहत भवा देस हम पचन्क दिहस। 10 यहोवा, अब मइँ उ देस क पहिली फसिल तोहरे लगे लिआएउँ ह जेका तू मोका दिह्या ह।’
“तब तू पचन्क यहोवा आपन परमेस्सर क समन्वा रखइ चाही अउर तू पचन्क ओका निहुर करइ चाही। 11 तब तू पचे ओन सब नीक चीजन्क क आनन्द स भोग कइ सकत ह जेका यहोवा तोहार परमेस्सर तू पचन्क अउर तोहरे परिवार क दिहस ह। लेवी बंसी अउर उ सबइ प्रवासी जउन तोहरे बीच रहत हीं तोहरे संग इ चीजन्क आनन्द लइ सकत हीं।
12 “जब तू पचे दसवाँ हींसा जउन तीसरे बरिस (दसवाँ हींसा क बरिस) तोहरी फसिल क दीन्ह जाइ क अहइ, दइ चुका तब तू पचन्क लेवी बंसियन, बिदेसियन, अनाथन अउर राँड़ मेहररुअन क एका दइ देइ चाही। तब हर एक सहर मँ उ पचे खाइ सकत हीं अउर सन्तुट्ठ कीन्ह जाइ सकत हीं। 13 तू पचे यहोवा आपन परमेस्सर स कहब्या, ‘मइँ आपन घरे स आपन फसिल क पवित्तर हींसा दसवाँ हींसा बाहेर निकारि दिहेउँ ह। मइँ एका ओन सबहिं लेवी बंसियन, बिदेसियन, अनाथन अउर राँड़ मेहररुअन क दइ दिहेउँ ह। जइसा तू मोका आदेस दिहेस रहा मइँ एका ओन सबहिं अदेसन क मानइ स इन्कार नाहीं किहेउँ ह। मइँ ओनका बिसरेउँ नाहीं। 14 मइँ इ भोजन तब नाहीं किहेउँ जब मइँ सोक मनावत रहेउँ। मइँ इ अनाज क तब अलग नाहीं किहेउँ जब मइँ असुद्ध रहेउँ। मइँ इ अनाजे मँ स कउनो हींसा मरे मनई बरे नाहीं दिहेउँ ह। मइँ यहोवा हमार परमेस्सर क आग्या क मानेउँ ह। मइँ उ सब कछू किहेउँ ह जेकरे बरे तू आग्या दिह्या ह। 15 तू आपन पवित्तर आवास सरग स खाले निगाह डावा अउर आपन लोगन, इस्राएलियन क आसीर्बाद द्या जेका तू हम लोगन्क वइसा ही दिह्या ह जइसा तू हमरे पुरखन क बढ़िया चीजन्स भरा-पूरा देस देइ ल बचन दिह्या रह्या।’
यहोवा क हुकुमन पइ चला
16 “आजु यहोवा तोहार परमेस्सर तू पचन्क आदेस देत अहइ कि तू पचे इ सबइ बिधियन अउ नेमन क माना। आपन पूरा हिरदय अउर आपन पूरी आतिमा स एनका मानइ बरे होसियार रहा। 17 आजु तू पचे इ कहया ह कि यहोवा तोहार परमेस्सर अहइ। तू लोग बचन दिहा ह कि तू पचे ओकरे राहे पइ चलब्या, ओकरे हुकुमन, आदेसन अउर नेमन क मनब्या। तू पचे कहया ह कि तू पचे उ सब कछू करब्या जेका करइ बरे उ कहत ह। 18 आजु यहोवा तू पचन्क आपन लोग क रूप स्वीकार किहेस। अउर तोहका आपन मूल्यवान सम्पत्ति बनाइ बरे बचन दिहस ह। अउर तू पचन्क ओकरे सब आदेसन क मानइ चाही। 19 यहोवा तू पचन्क ओन सबहिं रास्ट्रन स महान बनाई जेनका उ बनाएस ह। उ तू पचन्क तारीफ, जस अउर गौरव देइ अउर तू पचे ओकर खास लोग होब्या, जइसा उ बचन दिहेस ह।”


text:
देश मा बहै वाली बड़ी नदी गंगा, यमुना कै सफाई तायि सरकार करोड़न रुपया खर्चा कै चुकी बाय। हलंाकि सफल नाय होय पाइन अउर वकरी तायि कइयो योजना लावै खातिर तैयारी चलत बाय।
बड़ी नदियन के साथे ही उनकै कइव सहायक छोटी नदियां प्रदूषण कै शिकार हुआ थइन। यइसेन ही एक नदी उत्तर प्रदेश के अम्बेडकर नगर जिले से होयके बहत बाय। जेकर नाव तमसा हुएै। अम्बेडकर नगर (हेण्डक्वार्टर) मुखयालय अकबरपुर अउर शहजादपुर के बीच से होयके बहै वाली यहि नदी मा रोज डेली एक ट्राली भरकै कूड़ा कचरा फंैका जात बाय। गन्नामील, पेपरमील, कपड़ामील कै गन्दा पानी भी यही मा गिराय जात बाय।
पहिले येह पानी का मनई पियत रहे लकिन अब यतना गन्दा होय गै बाय कि मनई नहाय, धोवै के लायक नाय रह गै बाय। वातावरण प्रदूषित हुअय के कारन हिंआ के रहै वाले यहि मा नहाय अउर कपड़ा धोवत लकिन अब यतना गन्दा होय बाय कि वहर से आउब-जाब मुश्किल भै बाय।
यहिसे पर्यावरण प्रदूषण ऐसन फइल गै बाय कि हैजा, संासरोग, मच्छर के काटे से मियादी बुखार, टी.वी. अउर कइव बिमारी फैलत बाय। तउनेव पै जिला प्रशासनिक लोग येकै ध्यान नाय दियत हइन कि येकरी तायि कउनौ योजना लागू करै अउर सफाई करावै। येहमा गन्दगी करै वालेन पै रोक लगावै।
बड़ी नदी साफ बाय छोट नदी परी बाय
देश मा बहै वाली बड़ी नदी गंगा, यमुना कै सफाई तायि सरकार करोड़न रुपया खर्चा कै चुकी बाय। हलंाकि सफल नाय होय पाइन अउर वकरी तायि कइयो योजना लावै खातिर तैयारी चलत बाय।


text:
अयोध्या--राम कै जन्म भूमि मानी जाय वाली रामनगरी अयोध्या मा 19 साल के लड़की के साथे बलात्कार कै शर्मनाक घटना सामने आय बाय | हियां के बालू घाट क्षेत्र मा 24 अगस्त के शाम लगभग छह बजे अयोध्या गोरखपुर हाइवे पै चलती कार मा लड़की के साथ तीन मनई सामूहिक बलात्कार करिन|
शिकायत कर्ता कै मां कै कहब बाय कि हमार लड़की अपने काम से वापस आवत रही घरे तौ रास्ता मा हमरे लड़की का रोक के हमला करिन| गाड़ी मा जबरदस्ती बैठावै लागिन| जब कुछ मनई देखिन फोन करिन पुलिस वाले आये सबका पकरिके लै गये हमरे लड़की का भी लै गये | वहिंसे हमें सूचना मिली दुई जने पकरा गये एक जने भाग गये| करीब पंद्रह दिन से परेशान करत रहे लकिन अब ज्यादा परेशान करै लागे| जवन पकरा गा बाटे उनके घर वाले धमकी दियत अहैं सुलह कै लिया नाहीं तौ गोली मार दियब| पैसा लइके सुलह करै का कहत अहैं ऐसे कइसे सुलह कै ली उनसे हमार कउनौ दुश्मनी नाय रही| तबौ यतनी बड़ी घटना घटी उनसे सुलह कै ली कल का हमरे घर मा हलिके गोली मार दियै|
शिकायत कर्ता कै पड़ोसन बताईन कि अगर बिटिया घर से बाहर न निकरे तौ इनके घर कै खर्चा कैसे चले| जवन भा यस हुवय का नाय चाही ऐसन मनई का कड़ी से कड़ी सजा दियै का चाही|
रिपोर्टर-संगीता
28/08/2017 को प्रकाशित


text:
जिला फैजाबाद, ब्लाक पूराबाजार, गांव हैंसा, प्राथमिक विद्यालय। यहि विद्यालय मा 28 मार्च 2016 का दिन मा लगभग साढ़े ग्यारह बजे तीन बदमाश घुसिके ड्यूटी करत शिक्षिका अउर आंगनबाड़ी कै तमंचा के बल पै जेवर छीन लिहिन। जेकरे दहशत से डेढ़ हफ्ता बाद भी स्कूल मा ताला जड़ा बाय। शिक्षिका अंजू पांच सौ मीटर दूर एक दुकान पै स्कूल के टाइम तक आपन कर्तव्य निभावत अहैं लकिन गेदहरै पढ़ै नाय जाथिन।
आंगनबाड़ी कार्यकत्री सावित्री पाण्डेय बताइन कि लगभग साढ़े ग्यारह बजे कै समय रहा। यतने मा तीन मनई गाड़ी से आइन। एक थोड़ा लगड़ात चलत रहा। सफाईकर्मी से कुछ पूछत रहिन वकरे बाद अचानक हमरे अउर अंजू सिंह के ऊपर तमंचा तानके गाली दियत सब जेवर छीन लिहिन। जेहमा पायल, हाथ कै कंगन, कान कै बाली छीन लिहिन। जेसे गेदहरै काफी डर गइन। हर विभाग मा सूचना दीन गै बाय।
रसोइया रामावती कै कहब बाय कि गेदहरन के ताई सबजी चावल बना रहा। इतने मा तीन मनई स्कूल मा आइन। सब इहै सोचिन पानी पियै आय होइहैं। लकिन उनके सब सफाई कर्मी से पूछिन कि शराब कहां बनाथै। वकरे बाद अचानक धावा बोल दिहिन।
गांव कै सुमित्रा कै कहब बाय कि अबहीं गेदहरै स्कूल नाय जातिन। इधर गेहूं भी कटत बाय कुछ मनइन कै कहब बाय कि स्कूल न जाब नाही तौ चोर आइके दागि देइहै।
स्कूल मा पढ़ै वाली काजल अउर पायल कै कहब बाय कि चोर कुछ देर सफाई कर्मी से बतियात रहे। वकरे बाद मैडम जी के ऊपर तमंचा ताने रहे। जब सब गेदहरै चिल्लाय लागिन तौ सबका डाट कै चुप कराय दिहिन।
पूराबजार चैकी कै चैकी इंचार्ज राघवेन्द्र यादव बताइन कि तीन मनई का पकारि के पूछताछ कीन जात बाय। वहिंके शिक्षिका के तहरीर पै लूट कै केस दर्ज कीन गै बाय। मांग बाय की पुरूष टीचर तैनात कीन जाए। यू.पी. 42 1270 गाड़ी नम्बर लिखाये रहिन वकै जांच भी कीन जात बाय।
दहशत के कारण डेढ़ हफ्ता बाद भी नाय खुला स्कूल
जिला फैजाबाद, ब्लाक पूराबाजार, गांव हैंसा, प्राथमिक विद्यालय। यहि विद्यालय मा 28 मार्च 2016 का दिन मा लगभग साढ़े ग्यारह बजे तीन बदमाश घुसिके ड्यूटी करत शिक्षिका अउर आंगनबाड़ी कै तमंचा के बल पै जेवर छीन लिहिन। जेकरे दहशत से डेढ़ हफ्ता बाद भी स्कूल मा ताला जड़ा बाय। शिक्षिका अंजू पांच सौ मीटर दूर एक दुकान पै स्कूल के टाइम तक आपन कर्तव्य निभावत अहैं लकिन गेदहरै पढ़ै नाय जाथिन।


text:
अय्यूब 29 Awadhi Bible: Easy-to-Read Version (ERV-AWA)
अय्यूब आपन बात जारी रखत ह
29 आपन बात क जारी रखत भए अय्यूब काहेस।
2 “मोर जिन्नगी वइसे ही होइ चाही रही जइसे गुजरे महीने मँ रही।
जब परमेस्सर मोर रखवारी करत रहा, अउर मोर धियान रखत रहा
3 मइँ अइसे उ समइ क इच्छा करत हउँ जब परमेस्सर क प्रकास मोरे मूँड़े चमचमात रहा।
मोका प्रकास देखाँवइ क उ समइ जब मइँ अँधियारा स होइके चलत रहेउँ।
4 अइसे ओन दिनन क इच्छा करत हउँ, जब मोर जिन्नगी सफल रही, अउर परमेस्सर मोरे निचके मीत रहा।
उ सबइ अइसेन दिन रहेन जब परमेस्सर मोरे घरे क असीसे रहा।
5 अइसे समइ क मइँ इच्छा करत हउँ, जब सर्वसक्तीसाली परमेस्सर अबहुँ तलक मोर संग मँ रहा
अउर मोरे संग मोरे गदेलन रहेन।
6 अइसा लगा करत रहा कि दूध-दही क नदियन बहा करत रहिन,
अउर मोरे बरे चट्टानन जइतून क तेल क नदियन उडेरत रहीन।
7 “इ सबइ ओ दिन रहेन जब मइँ नगर क दुआर अउर गलीयन क चौराहन पइ जात रहेउँ,
अउर नगर नेता लोगन क संग बइठत रहेउँ।
8 हुवाँ सबइ लोग मोर सन्मान किहा करत रहेन।
जवान मनसेधू जब मोका लखत रहेन तउ मोरी राह स हट जावा करत रहेम
अउर बुढ़वा मनसेधू मोरे बरे सन्मान देखाँवइ बरे उठ खड़ा होत रहेन।
9 जब लोगन क नेता लोग मोका लखि लेत रहेन,
तउ बोलब बंद कइ देत रहेन।
10 हिआँ तलक कि बहोतइ महत्ववाले नेता भी आपन स्वर हल्का कइ लेत रहेन, जब मइँ ओनके नियरे जात रहेउँ।
हाँ! अइसा लागत रहा कि ओनकर जिभियन ओनकर तालु स चिपक गइ होइँ।
11 जउन कउनो भी मोका बोलत सुनेस, मोरे बारे मँ नीक बात कहेस,
जउनो कउनो भी मोका लखे रहा, मोर बड़कई किहे रहा।
12 काहेकि जब कउनो दीन मदद बरे गोहँराएस, मइँ मदद किहेउँ।
उ गदेला क मइँ सहारा दाहेउँ जेकरे महतारी बाप नाहीं अउर जेकर कउनो भी नाहीं धियान रखइ क।
13 मोका मरत भए मनई क आसीस मिला,
मइँ ओन राँड़ मेहररुअन क जउन जरुरत मँ रहिन,
मइँ सहारा दिहेउँ अउर ओनका खुस किहेउँ।
14 मोर ओढ़ना पहिरब मोर खरी जिन्नगी रही,
निस्पच्छ होब मोर चोगा अउर मोर पगड़ी सी रहीं।
15 मइँ आँधरन बरे आँकी बन गएउँ
अउर मइँ ओनकर गोड़ बनेउँ जेनकर गोड़ नाहीं रहेन।
16 दीन लोगन बरे मइँ बाप तरह रहेउँ,
मइँ पच्छ लेत रह्उँ अउसे अनजानन क जउन विपत्तियन मँ पड़ा रहेन।
17 मइँ दुस्ट लोगन क सक्ती नस्ट करत रहेउँ।
निर्दोख लोगन क मइँ दुस्टन स अजाद करावत रहेउँ।
18 “मइँ सोचत रहेउँ कि मइँ बहोत लम्बी जिन्नगी जिअब
अउर फुन आपन ही घरे मँ प्राण तजब।
19 मइँ एक ठु अइसा बृच्छ बनब जेकर जड़न सदा जल मँ रहत होइँ
अउर जेकर डारन सदा ओस स भीजी रहत होइँ।
20 मोर सान सदा ही नई बनी रही,
मइँ सदा ही वइसा बलवान रहब जइसे मोरे हाथे मँ एक नवा धनुष।
21 “पहिले,लोग मोर बात सुनत रहत रहेन,
अउर उ सबइ जब मोर सलाह मसवरा क इंतजार करत रहेन तउ चुप रहा करत रहेन।
22 मोर चुकइ पाछे, ओन लोगन क लगे जउन मोर बात सुनत रहेन, कछू भी बोलइ क नाहीं होत रहा।
मोर सब्द धीरे-धीरे ओनकर काने मँ बर्खा क तरह पड़ जात रहेन।
23 लोग जइसे बर्खा क बाट जोहत हीं वइसे ही उ पचे मोर बोलइ क बाट जोहा करत रहेन।
मोरे सब्दन क उ पचे पी जावा करत रहेन, जइसे मोर सब्द बसन्त मँ बरसा होइ।
24 जब मइँ दाया करइ क ओन पइ मुस्कात रहेउँ, तउ ओनका पहिले पहल ए पइ बिस्सास नाहीं होत रहा।
फुन मोर खुस मुँह दुखी जन क सुख देत रहा।
25 मइँ जिम्मेदारी बिहेउँ अउर लोगन बरे पइसला किहेउँ, मइँ नेता बन गएउँ।
मइँ ओनकर सोना क दलन क बीच राजा जइसा जिन्नगी जिएउँ।
मइँ अइसा मनई रहेउँ जउन लोगन क चइत देत रहा जउन बहोत ही दुःखी बाटइ।


text:
जिला बांदा। या साल बारिश के कमी लोगन का पियैं के बूंद बूंद पानी का तरसा दिहिस हैं। जल निगम कइत से लाखन रूपिया खर्च कइके दसन साल पहिले बनाई गे पानी के टंकी मा कतौ पाइप लाइन जाम है, तौ कतौ के टंकी चालू नहीं कराई जाय। जइसे कि समस्या सउहैं आवत हैं, पै आज तक या समस्या से निपटै खातिर कउनौ ठोस कदम नहीं उठावा गा आय।
ब्लाक तिंदवारी, गांव महुई। हेंया के अवधेश अउर पप्पू का कहब है कि हम लोगन का पानी भरैं खातिर गांव के बाहर एक किलो मीटर दूर जाय का परत है। जेतना समय हमार पानी भरैं मा लागत है उतने मा घर के चार काम पूर होई सकत हैं।
रामबाई अउर रोशनी बतावत है कि या साल बारिश न होय के कारन गांव मा लाग हैण्डपम्प अउर भी पानी देब बंद कइ दिहिन है। या मारे हम लोगन का पानी के बहुतै परेशानी है। यहिसे हम लोग 19 मई का तिन्दवारी जल संस्थान मा दरखास दइके पाइप लाइन बदलावैं के मांग कीन है, पै कउनौ सुनवाई निहाय।
तिन्दवारी जल संस्थन के जेई के.के. मौर्य का कहब है कि 1992 मा महुई गांव के पानी सप्लाई टंकी बनी रहै, पै लोग कनेक्शन नहीं लिहिन आय। या मारे पाइप परे-परे जाम होइगे हैं। अबै भी लोग कनेक्शन लइहैं, तौ पाइप बदला के सप्लाई चालू करा दीन जई।
रिपोर्टर – शिवदेवी


text:
1 राजा 3 Awadhi Bible: Easy-to-Read Version (ERV-AWA)
सुलैमान बुद्धि माँगत ह
3 सुलैमान मिस्र क राजा फिरौन क बिटिया के संग बियाइ कइके ओकरे संग सन्धि किहेस। सुलैमान ओका दाऊद नगर क लइ आवा। इ समइ अबहुँ भी सुलैमान आपन महल अउर यहोवा क मन्दिर बनावत रहा। सुलैमान यरूसलेम चहारदीवारी भी बनावात रहा। 2 मन्दिर अबहुँ तलक पूरा नाहीं भावा रहा। एह बरे लोग अबहुँ भि उच्च जगहन पइ जनावरन क बलि भेंट करत रहेन। 3 सुलैमान देखाएस कि उ यहोवा स पिरेम करत ह। ओकरे आपन बाप दाऊद जउन कछू करइ क कहे रहा, उ ओन सब क पालन किहेस किन्तु सुलैमान कछू अइसा भी किहस जेका करइ बरे दाऊद नाहीं कहे रहा। सुलैमान अबहुँ तलक उच्च जगहन क उपयोग बलि भेंट अउ सुगन्धि बारइ क बरे करत रहा।
4 राजा सुलैमान बलि भेंट करइ गिबोन गवा। उ हुँवा एह बरे गवा काहेकि उ सब स जियादा महत्वपूर्ण ऊँच जगह रही। सुलैमान एक हजार बलियन उ वेदी पइ भेंट किहस। 5 जब सुलैमान गिबोन मँ रहा उहइ रात क ओकरे लगे सपन मँ यहोवा आवा। परमेस्सर कहेस, “जउन चाहत अहा तू माँगा, मइँ ओका तोका देबउँ।”
6 सुलैमान जवाब दिहेस, “तू अपने सेवक मोर बाप दाऊद पइ बहोत दयालु रह्या। उ तोहार अनुसरण किहेस। उ नीक रहा अउ सच्चाई स रहा अउर तू ओकरे बरे तब सब स बड़की कृपा किहा जब तू ओकरे पूत क ओकरे सिंहासने पइ हुकुमूत करइ दिहा। 7 यहोवा मोर परमेस्सर, तू मोका अपने बाप क जगह पइ राजा होइ दिहा ह। किन्तु मइँ एक नान्ह बालक क नाईं हउँ। मोरे लगे, मोका जउन करइ चाही ओका करइ बरे बुद्धि नाहीं अहइ। 8 तोहार सेवक, मइँ हिआँ तोहरे चुने लोगन मँ एक महान लोगन मँ अहउँ, उ पचे ऍतने जियादा अहइँ कि गना नाहीं जाइ सकतेन। 9 एह बरे मइँ तोहसे माँगत हउँ कि तू मोका बुद्धि द्या जेहसे मइँ सच्चाई स लोगन पइ हुकूमत अउ ओनकर निआउ कइ सकउँ। एहसे मइँ सही अउ गलत क फरक क जान सकउँ। इ स्रेस्ठ बुद्धि क बिना ऍन महान रास्ट्रन पइ सासन करब असंभव अहइ।”
10 यहोवा खुस भवा कि सुलैमान ओहसे इ माँगेस। 11 एह बरे परमेस्सर ओहसे कहेस, “तू अपने बरे दीर्घायु नाहीं माँग्या। तू अपने बरे सम्पत्ति नाहीं माँग्या। तू अपने दुस्मनन क मउत नाहीं माँग्या। मुला तू बु़द्धि अउर सही निर्णय करइ बरे ग्यान माँग्या। 12 एह बरे मइँ तोहका उहइ देब जउन तू माँग्या। मइँ तोहका बुद्धिमान अउ बिवेकी बनाउब। मइँ तोहरी बुद्धि क ऍतना महान बनाउब कि बीते जमाने मँ कबहुँ तोहरे जइसा कउनो मनई नाहीं भवा ह अउर भविस्स मँ जइसा कबहुँ कउनो नाहीं होइ। 13 अउर तोहका पुरस्कृत करइ बरे मइँ तोहका उ सबइ चिजियन भी देबउँ जेनका तू नाहीं माँग्या। तोहरे पूरी जिन्नगी मँ सम्पत्ति अउ प्रतिस्ठा बनी रही। संसार मँ तोहरे जइसा महान राजा दूसर कउनो नाहीं होइ। 14 मइँ तोहसे चाहत हउँ कि तू मोर अनुसरण करा अउर मोरे नेमन अउर आदेसन क पालन करा। इ उहइ प्रकार करा जउने प्रकार तोहार बाप दाऊद किहस। जदि तू अइसा करब्या तउ मइँ तोहका दीर्घायु भी करब।”
15 सुलैमान जाग गवा। उ जान गवा कि परमेस्सर ओकरे संग सपन मँ बातन किहस ह। तब सुलैमान यरूसलेम गवा अउर यहोवा क करार क सन्दूखे क समन्वा खड़ा भवा। सुलैमान यहोवा क होमबलि अउर मेलबलि चढ़ाएस। एकरे पाछे उ ओन सबहिं प्रमुखन अउ अधिकारियन क दावत दिहस जउन हुकूमत करइ मँ ओकर मदद करत रहेन।
Proof of Solomon’s Wisdom
16 एक दिन दुइ मेहररुअन जउन रंडियन रहिन, सुलैमान क लगे आइन। 17 मेहररुअन मँ स एक कहेस, “महाराज, इ मेहरारु अउर मइँ एक ही घरे मँ रहत हीं। हम दुइनउँ गर्भवती भएन अउर अपने बच्चन क जन्म देइ ही वाले रहेन। मइँ अपने बच्चे का जन्म दिहेउँं जब इ हुवाँ मोरे साथ रही। 18 तीन दिन बाद इ मेहरारु भी अपने बच्चा क जन्म दिहस। हम लोगन क संग कउनो दूसर मनई घरे मँ नाहीं रहा। सिरिफ हम दुइनउँ ही रहेन। 19 एक रात इ मेहरारु क बच्चा मर गवा काहेकि उ बच्चा पइ सोई गइ रही। 20 एह बरे रात क जब मइँ सोई रही, इ मोरे पूत क मोरे बिछउन स लइ लिहस। तब इ मरे बच्चे क मोरे बिछउन पइ डाइ दिहस। 21 अगले भिंसारे मइँ जागी अउर अपने बच्चे क दूध पिआवइ वाली रही। किन्तु मइँ लखेउँ कि बच्च मरा भवा ह। तब मइँ ओका जियादा निचके स लखेउँ। मइँ लेखेउँ कि इ मोर बच्च नाहीं अहइ।”
22 मुला दुसर मेहरारु कहेस, “नाहीं! जिअत बच्चा मोर अहइ। मरा बच्चा तोहार अहइ।”
किन्तु पहिली मेहरारु कहेस, “नाहीं! तू गलत अहा। मरा बच्चा तोहार अहइ अउर जिअत बच्चा मोर अहइ।” इ तर दुइनउँ मेहररुअन राजा क समन्वा बहस किहन।
23 तब राजा सुलैमान कहेस, “तू दुइनउँ कहति अहा कि जिअत बच्चा हमार आपन अहइ अउर तू पचन मँ स हर एक कहत अहइ कि मरा बच्चा दूसरी क अहइ।” 24 तब राजा सुलैमान अपने सेवक क तरवार लिआवइ पठएस। 25 अउर राजा सुलैमान कहेस, “हम इहइ करब। जिअत बच्चे क दुइ ट्कन कइ द्या। दुइनउँ मेहरारु क आधा आधा बच्चा दइ द्या।”
26 दूसर मेहरारु कहेस, “इ ठीक अहइ। बच्चा क दुइ टूकन मँ काट डावा। तब हम दुइनउँ मँ स ओका कउनो नाहीं पाई।” किन्तु पहिली मेहरारु, जउन सच्ची महतारी रही, अपने बच्चे क बरे पिरेम स भरी रही। उ राजा स कहेस, “मेहरबानी कइके बच्चा क जिन मारा। एका ओका ही दइ देइँ।”
27 तब राजा सुलैमान कहेस, “बच्च क जिन मारा। एका, पहिली मेहरारु क दइ द्या। उहइ सच्ची महतारी अहइ।”
28 इस्राएल क लोग राजा सुलैमान क निणर्य क सुनेन। उ पचे ओकर बहोत आदर अउ सम्मान किहेन काहेकि उ पचे जान गएन कि ओकर ठीक निआउ करइ क बुद्धि ओकरे लगे परमेस्सर स आई।


text:
यूहन्ना 8Awadhi Bible: Easy-to-Read Version (ERV-AWA)
8 अउर ईसू जैतून पर्वत प चला गवा। 2 एकदम सबेरे उ फिन मन्दिर मँ गवा। सब मनई ओकरे पास आएन। ईसू बइठके ओनका सबेन्हका उपदेस देइ लाग।
3 तबहीं धरम सास्तरी अउर फरीसी लोग व्यभिचार क अपराध मँ एक ठु स्त्री क पकरि लइ आएन। अउर ओका सबके सामने ठाढ़ करि दिहेन्ह। 4 अउर ईसू स कहेन्न, “हे गुरू, इ स्त्री व्यभिचार करत रंग हाथ पकड़ी गइ अहइ। 5 मूसा क व्यवस्था हमका पचेन्ह क आदेस देत ह क अइसी स्त्री क पाथर मारइ चाही। अब बतावा तोहार क कहब अहइ?”
6 ईसू क अजमावइ क बरे उ सबेन्ह पूछत रहेन्ह जइसे कि ओनका सबन्क ओकरे खिलाफ कउनो अभियोग लगावा जाइ सकइ। मुला ईसू नीचे झुका अउर अपनी अंगुरी स जमीन प लिखिइ लाग। 7 यहूदी नेता पूछत जात रहेन्ह, इ बरे ईसू सोझ सोझ तनि क ठाढ़ि होइ गवा अउर ओनसे कहेस, “तोहरे सब मँ स जउन मनई पापी न होइ, सबसे पहिले उहइ इ स्त्री क पाथर मारइ।” 8 अउर फिन उ झुक कर जमीन प लिखइ लाग।
9 जब सब मनई इ सुनेन्ह तउ सबसे पहिले बुढ़वा मनइयन अउर फिन एक एक कइके हुवाँ स खिसकइ लागेन अउर हुवाँ अकेले ईसू बचा रहा। ईसू क सामने उ स्त्री अबहीं तलक ठाढ़ि रही। 10 ईसू खड़ा भवा अउर उ स्त्री स कहेस, “ऐ स्त्री, उ पचे कहाँ चला गएन। का तोहका कउनो दोखी नाहीं ठहराएस?”
11 उ स्त्री बोली, “नाहीं महासय! कउनो नाहीं।”
ईसू कहेस, “मइँ भी तोहका दण्ड न देब। जा अउर अब फिन कबहूँ पाप न करिउ।”
दुनिया क ज्योति ईसू
12 फिन हुवाँ मौजूद मनइयन स ईसू कहेस, “मइँ दुनिया क ज्योति अहउँ, जउन मोरे पाछे चलत ह, उ कबहुँ अंधेरे मँ नाहीं रहत। ओका तउ उ ज्योति मिली जउन जीवन देत ह।”
13 इ सुनिके फरीसियन ओनसे कहेन, “तू आपन साच्छी खुदइ देत अहा, इ बरे तोहार साच्छी न मानी जाई।”
14 एकरे जवाब मँ ईसू ओनसे कहेस, “जदि मइँ आपन साच्छी अपनी कइँती स आप देत अहउँ, तबहूँ मोर साच्छी सही अहइ, काहेकि मइँ इ जाना चाहित ह, कि मइँ कहाँ स आवा अहउँ अउर कहाँ जात अहउँ। 15 तू पचे मनइयन क बनाए नेमॅन प निआव कहत ह, मइँ कउनो क निआव नाहीं करत अहउँ। 16 जदि मइँ निआव करी तउ मोर निआव उचित होइ। काहेकि मइँ अकेलि नाहीं अहउँ, बल्कि परमपिता जउन मोका हियाँ भेजे अहइ, दुइनउँ मिलके निआव करित ह। 17 तोहरे व्यवस्था मँ लिखा अहइ कि दुइ मनइयन क साच्छी सच्ची होत ह। 18 मइँ आपन साच्छी खुदइ देत अहउँ अउ परमपिता, जउन मोका भेजे अहइ, मोरी ओर स साच्छी देत ह।”
19 इ सुनिके उ सब मनइयन ओसे कहेन, “तोहार परमपिता कहाँ अहइ?” ईसू जवाब दिहेस, “न तउ तू पचे मोका जानत अहा अउर न तउ मोरे परमपिता क। जदि तू मोका जानत होत्या, तउ मोरे परमपिता क जानि लेत्या।” 20 मंदिर मँ उपदेस देत भए जउन मनई भेंट पात्रन क पास रहेन, ओनसे इ बात ईसू कहेस। मुला कउनो ओका बन्दी नाहीं बनाएस, काहेकि ओकर समइ अबहीं नहीं रहा।
यहूदियन क ईसू क बारे मँ अगियान
21 ईसू ओनसे एक बार फिन कहेस, “मइँ चला जाब अउर तू पचे मोका खोजब्या। मुला तू पचे अपने पापन क कारण मरि जाब्या। जहाँ मइँ जात अही तू पचे हुँवा नाहीं आइ सकत ह।”
22 फिन यहूदी कहइ लागेन, “का तू इ सोचत अहा। कि उ खुदकुसी करइवाला अहइ? काहेकि उ कहेस ह, ‘तू पचे हुवाँ नाहीं आइ सकत ह जहाँ मइँ जात अहउँ।’”
23 एह पइ ईसू ओनसे कहेस, “तू पचे नीचे क अहा अउर मइँ ऊपर स आवा हउँ, तू पचे संसारिक अहा अउर मइँ इ दुनिया मँ नाहीं हउँ। 24 इ बरे मइँ तू सबन स कहत हउँ तू पचे अपने पाप मँ मरि जाब्या। जब तू बिसवास नाहीं करत अहा कि उ मइँ अहउँ। तउ तू अपने पाप मँ मरि जाब्या।”
25 उ पचे ईसू स फिन पूछेन, “तू कउन अह्या?”
ईसू ओनका जवाब दिहेस, “मइँ उहइ अहउँ, जइसे कि सुरूआत मँ मइँ तोहका बताए रहेउँ। 26 तू पचेन्क बतावइ क बरे अउर तू पचन क निआव करइ क मोरे पास बहुत कछू अहइ। मुला सच्ची बात इ अहइ कि सत्य उहइ अहइ जउन मोका भेजेस। मइँ उहइ बतावत अही जउन मइँ ओसे सुने अहउँ।”
27 उ पचे इ नाहीं जान पाएन्ह कि ईसू ओनका परमपिता क बाबत बतावत अहइ। 28 फिन ईसू ओनसे कहेस, “जब तू मनई क पूत क ऊँचा उठाय लेब्या तू जान लेब्या कि उ मइँ अहउँ। मइँ अपनी ओर स कछू नाहीं करत अहउँ। मइँ जउन करत अहउँ, इ उहइ अहइ जउन मोका परमपिता सिखाए अहइ 29 अउर उ जउऩ मोका इहाँ भेजेस, उ मोरे साथ अहइ। उ कबहूँ मोका अकेले नाहीं छोड़ेस, इ बरे कि मइँ उहइ कारज करित ह जइसा उ चाहत ह।” 30 ईसू जब इ बात बातवत रहा, तउ बहुत मनई ओकर बिसवासी होइ गएन।
पाप स छुटकार पावइ क उपदेस
31 ईसू ओन यहूदियन क बतावइ लाग, जउन ओहमाँ बिसवास करत रहेन, “जब तू पचे मोरे उपदेस प चलब्या तउ तू मोर सच्चा चेलन बन जाब्या। 32 अउर सच्चाई क जान लेब्या। अउर सच्चाई तोहका मुक्ति दइ देइ।”
33 इ सुनिके उ सबेन्ह ईसू स पूछेन, “हम सब इब्राहीम क खानदान क अही अउर हम सबे आज तक केहू क गुलामी नाहीं कीन्ह। फिन तू कइसे कहत अहा कि तू पचे छुटकारा पाइ जाब्या?”
34 ईसू ओनका इ जवाब दिहेस, “मइँ तोहसे सच्चाई का बखान करत अहउँ। जउन मनई पाप करत रहत ह, पाप क दास अहइ। 35 अउर कउनो दास परिवार के साथे नाहीं रहि सकत। केवल पूत हमेसा परिवार क साथे रहत ह। 36 इ बरे अगर पूत तोह सबन क छुटकारा देइ सकत ह, तउ तू पचे जरूर छुटकारा पाय जाब्या। मइँ जानत अहउँ तू इब्राहीम क खानदान क अह्या। 37 मुला तू पचे मोरा मारि डावइ क कोसिस करत अहा। काहेकि तू पचे मोरा उपदेस नाहीं मनत्या। 38 मइँ उहइ बतावत अहउँ, जउन मोर परमपिता मोका देखॉएस अउर तू उहइ करत अहा। जउन तोहार पिता तोहका करइ क बताएस ह।”
39 इ सुनिके उ पचे ईसू क जवाब दिहेन, “हमरे पिता इब्राहीम अहीं।”
ईसू कहेस, “जब तू इब्राहीम क सन्तान होत्या, तउ तू उहइ कारज करत्या जउन कारज इब्राहीम करत रहा। 40 मुला तू पचे तउ मोर जइसे मनई का जउन परमेस्सर स सुनि सच्चाई का बतावत अहइ, मारि डावा चाहत अहा। इब्राहीम तउ अइसा कबहूँ नाहीं किहेस। 41 तू पचे अपने पिता क काम करत अहा।”
फिन उ सबेन्ह ईसू स कहेन, “हम सबन उ सबइ गदेलन क तरह नाहीं जउन व्यभिचार क सरूप पइदा भएन ह। हमार केवल एक पिता अहइ, उ अहइ परमेस्सर।”
42 ईसू ओनका जवाब दिहेस, “जदि परमेस्सर तोहार पिता होतइ तउ तू पचे मोका पियार करत्या, काहेकि मइँ ही परमेस्सर क पास स आइ अहउँ। अउर अबहीं मइँ हियाँ अहउँ। मइँ अपने आप हियाँ नाहीं आइ बाटी, बल्कि मोका परमेस्सर भेजेस। 43 जउन कछू मइँ बतावत अहउँ ओका तू सबेन्ह काहे नाहीं समझत अहा? एकर कारण इ अहइ कि तू मोर उपदेस नाहीं स्वीकार करत अहा। 44 तू सबेन्ह अपने पिता सइतान क सन्तान अह्या अउर तू सबेन्ह अपने पिता क इच्छा प चलइ चाहत अहा। उ सुरूआतइ स एक हत्यारा रहा अउर सच्चाई क तरफदारी कबहूँ नाहीं करेस। काहेकि ओहमाँ सच्चाई क कउनो हिस्सा नाहीं रहा। जब उ झूठ बोलत ह तउ सहल भाव स बोलत ह, काहेकि उ झूठा अहइ अउर तमाम झूठ क पइदा करत ह।
45 “मुला मइँ सच्ची बात कहत अहउँ, तू सबेन्ह इ बरे मोहमाँ बिसवास नाहीं करत अहा। 46 तोहरे मँ स कउन अइसा मनई अहइ जउन मोरे ऊपर लगावा पाप सिद्ध कइ सकत ह। जदि मइँ सत्य कहत अहउँ तउ तू मोर बिसवास काहे बरे नाहीं करत अहा? 47 जउऩ मनई परमेस्सर क अहइ, परमेस्सर क वचन क सुनत ह। तू सबेन्ह मोर बात नाहीं सुनत अहा, इ बरे कि तू सबेन्ह परमेस्सर क नाहीं अह्या।”
ईसू अपने बाबत अउर इब्राहीम क बाबत बताएस
48 ईसू क बात क जवाब मँ यहूदियन ईसू स कहेन, “का हमार सबेन्ह क इ बात सच्ची न अहइ कि तू सामरी अह्या अउर तोहरे ऊपर कउनो दुस्ट आतिमा सवार अहइ?”
49 ईसू जवाब दिहेस, “मोरे ऊपर कउनो दुस्ट आतिमा सवार नाहीं अहइ। मइँ तउ अपने परमपिता क आदर करित ह, मुला तू पचे मोर अपमान करत अहा। 50 मइँ आपन महिमा नाहीं चाहत अहउँ मुला एक ठु अइसा अहइ जउन मोर महिमा चाहत ह अउर निआव करत ह। 51 मइँ तोहका सच्ची बात कहत अहउँ कि जउन मनई मोरे उपदेस क अनुसरण करी उ मउत क कबहूँ न देखी।”
52 इ सुनिके यहूदियन ओसे कहेन, “अब हम पचे जानि गए कि तोहरे अन्दर कउनो दुस्ट आतिमा समाइ गइ अहइ। हियाँ तक कि इब्राहीम अउर नबी दुइनउँ मरि गएन मुला तू कहत अहा कि जउन मनई तोहार उपदेस प चली ओकर कबहूँ मउत न होई। 53 एहमाँ कउनो सक नाहीं अहइ कि तू मोरे पिता इब्राहीम स बड़ा नाहीं अहा जउऩ कि मर गवा। अउ नबियन क मउत होइ गइ। मुला तू पता नाहीं का सोचत अहा? तू अह्या के?”
54 ईसू जवाब दिहेस, “जदि मइँ अपनी महिमा क बखान करी, तउ ऊ मोर महिमा कछू न अहइ। जउन मोका महिमा देत ह, उ मोर परमपिता अहइ। जेकरे बारे मँ तू दावा करत अहा कि उ तोहार परमेस्सर अहइ। 55 तू पचे ओका कबहुँ नाहीं जनत्या। मुला मइँ ओका जानत अहउँ जब मइँ कहउँ कि मइँ भी ओका नाहीं जानत अहउँ तउ तोहरे सबेन्ह क तरह मइँ भी झूठा होइ जाब। मइँ ओका अच्छी तरह स जानित ही अउर जउन उ कहत ह ओका पालन करित ही। 56 तोहार पिता इब्राहीम इ जानिके कि उ अइसा दिन देखी जब मइँ आउब, तउ उ आनन्द स भरि भवा रहा: उ एका देखेस अउर बहुत खुस भवा।”
57 फिन यहूदियन ओसे कहेन, “तू अबहीं पचास बरिस क भी नाहीं अहा अउर तू इब्राहीम क लखि लिहा।”
58 ईसू एकरे जवाब मँ कहेस, “मइँ तोहका सत्य बतावत अहउँ कि इब्राहीम स पहले भी मइँ रह्यो, मइँ अहउँ।” 59 इ सुनिके उ सबेन्ह ईसू क मारइ क बरे बड़ा बड़ा पाथर उठाइ लिहन मुला ईसू लुकत छिपत मन्दिर स चला गवा।


text:
फैजाबाद, अम्बेडकर नगर ही नाय पूरे उत्तर-प्रदेष मा वेतन के ताई धरना प्रदर्षन हुआ कराथै। चाहे वेतन बढ़ावै का लइके हुवय या फिर वेतन न मिलै कै कारण। प्रायः देखा जाथै कि काम तौ मनई हर रोज कराथिन लकिन मानदेय साल भर के बादौ नाय मिलत।
सफाई कर्मचारी अउर रसोइया कै छह महीना से मानदेय नाय आवत बाय। मनई काम कराथै पैसा कमाय के ताई जेसे उनके परिवार कै खर्च पूरा होय सकै। अउर आवष्यकता कै पूर्ति हुवय। अउर कउनौ काम मा रूकावट न आवै। लकिन काम के बाद दाम न मिलै से ई सपना अधूरा रहि जाथै। एक तरफ सफाई कर्मी का आठ महीना से वेतन नाय मिलत बाय। जेसे कउनौ खर्च नाय चलत बाय। तौ वहीं दुसरी तरफ रसोइयन का मानदेय ना मिलै से काफी परेषानी हुवत बाय। एक हजार मिलाथै उहौ छह महीना से नाय आय। स्कूल मा खाना बनावै के पीछे कउनौ काम नाय होय पावत। अगर हर महीना मानदेय मिलै तौ उनहूं सबकै गेदहरै अच्छे स्कूल मा पढि़ सकै।
अगर एक दिन काम पै न जाए तौ कारण पूछा जाथै कि काहे नाय आया? बच्चै भूखे पेट पढ़ाई कैसे करिहै? लकिन काम करै वाले से काहे नाय पूछा जात कि मानदेय मिला कि नाय? षासन प्रषासन ई काहे ध्यान नाय दियत कि अगर मनईन का मानदेय न मिले तौ कवन मेर खर्चा चले। अपने घर के गेदहरन का कैसे पढ़ावै-लिखावै? हर महीना वेतन मिलब बहुत जरूरी बाय न कि छह महीना बाद? प्रषासन से आष्वासन मिला बाय कि नवम्बर के लास्ट तक मानदेय भेजा जाये।
बिना मानदेय कैसे चले काम
फैजाबाद, अम्बेडकर नगर ही नाय पूरे उत्तर-प्रदेष मा वेतन के ताई धरना प्रदर्षन हुआ कराथै। चाहे वेतन बढ़ावै का लइके हुवय या फिर वेतन न मिलै कै कारण। प्रायः देखा जाथै कि काम तौ मनई हर रोज कराथिन लकिन मानदेय साल भर के बादौ नाय मिलत।


text:
आखिरकार नंबरदार के घर से केहू नाहीं आए। जबकि, लागत रहा कि एकाध घर छोड़के एह बार सब बवाली के दुआरे खाए अइहैं। मैनेजर साहब से बाबूजी मिलेन त कहेन कि ई जरूरी है कि पूरा गांव एक साथे रहै। कउनौ मतलब थोड़ो न बा। अरे बाबूजी मतलब, नंबरदार का बेटवा। बाबूजी भोपाल नौकरी केहेन। जंगल विभाग म बाबू रहेन। इहीसे उनके घरे वाले सब बाबूजी कहै लागेन। रिटायरमेंट के बाद बाबूजी लउट के अपने गांव के दूसरे लोगन की तरह इलाहाबाद म घर बनवाएन औ हुअंई रहई लागेन। सारी जिंदगी गांव से बाहर रहइ के वजह से बाबूजी क लागत रहा कि का फायदा ई एक दूसरे से झगड़ा करे से। एक के घर मं कुछ सुख-दुख परै औ आधा गांव मुंह फुलाए बइठा रहै। तबै बाबूजी मैनेजर साहब से कहेन वइसेओ गांव में कइउ जने के घरे में रोज ढंग क खाए क जुगाड़ त रहत नाहीं औ उही मं कुछ परे-परोजने खाबदान का झंझट। लेकिन, नंबरदार के घरे से केहू नाहीं आए। जमीन-दुआर क लइके बवाली के घरे से मुकदमा जउन चलत बा। वइसे अब न बवाली अहैं, न नंबरदार। औ इ तो, बवाली के मेहरारू के मरै के तेरही क नेउता रहा।
खैर, ई गांव है। प्रतापगढ़ का ठेठ पारंपरिक पंडितों का गांव। ठसका ई कि हम सोहगौरा त्रिपाठी से श्रेष्ठ कउनौ बाभन होबै नाहीं करतेन। इही से बिटिया के बियाहे से लैके, हर काम मं मेल क श्रेष्ठ बाभन हेरै मं जिउ निकर जाथ। लेकिन, बभनई क ठसका तो, बराबर बना बा। बल्कि, सही मं तो, बढ़तौ जात बा। इही से पूरा गांव कभौ एक नाहीं भ। हमेशा गांव मं दुई पार्टी रही। ई अलग बात है कि राजनीतिक पार्टियों की तरह गांव की पार्टी के नेता भी अदला-बदली का खेल खेलते रहते थे। लेकिन, बहुत दिन से गांव में चल रहा दो पार्टी का झंझट इस बार टूटने की उम्मीद कुछ दिख रही थी। मास्टर साहब के दुआरे प हमेशा की तरह पार्टी मजबूत करने का कार्यक्रम जारी था। पता चला कि जेई क मेहरारू कहिन चाहे जउ होई जाए। मास्टर और मैनेजर के साथे कभौ न जाब। औ जेई क मेहरारू ई सब करत रहिन अपने कक्कू के कहे से। वइसे जेई क मेहरारू कक्कू का पानी गांव के झगड़ा म कइउ दाईं मजे से उतार चुकी रहिन। लेकिन, खाबदान के मामले में कक्कू की काम भर की सुन ली जाती थी। काहेसे के कक्कू इंटर कॉलेज मं लेक्चरर रहेन औ थाना भरे क पत्रकार। एसे तीन घरे क ठेका औनहीं क लगे रहा। केसे खाबदान करैक बा। केसे खाबदान तौरै क बा, ई सबकुछ। वइसे अब कक्कू रिटायर होइ ग अहैं औ कक्कू क थाने वाली पत्रकारिता भी कमजोर हुई। या इ कहें कि कक्कू की थाने वाली पत्रकारिता इसलिए भी कमजोर हो गई कि अब गांव में कई वकील हो गए। जेई के मेहरारू बीजेपी क गांव का नेता होई गईन। लेकिन, एह बार कक्कू रहबौ नाहीं केहेन औ कक्कू क असर घटि ग रहा। तो, बस जेई औ उनके मेहरारू कक्कू के कहे पे बवाली के मेहरारू के तेरही मं नाहीं गए औ नंबरदार के घरे से तो जाहिर है कि जब मुकदमा चलत बा तो काहे केहू आई।
हां, तबौ बवाली के मेहरारू क आत्मा गजब ऊपर कहूं अगर होई तो, हंसत होई कि सारी जिंदगी तो, पूरा गांव उनके दुआरे जाए से बचत रहा औ खाबदान जोड़ै खातिर उनकै तेरहिन गांव भरे क मिली। नंबरदार क पूरा घर औ कक्कू के साथे जेई औ उनकै मेहरारू बस एनहीं क छोड़के पूरा गांव बवाली के मेहरारू क तेरही क भोज खाएस। हियां तक कि जेई क भाए-बाप औ दादा के घरे से सब तेरही खाएन। दरअसल, गांव भरेक बवाली के मेहरारू के तेरही से नीक मौका मिलबौ न करत। बवाली के दुई बिटिया अहैं। उहौ दुइनौ बिटिया सोहगौरा त्रिपाठी के इज्जत क धोती पहराइ देहे रहिन। इही से दुइनौ बिटिया क गांव मं केहू पसंद नाहीं करत रहा। बड़की बिटिया नर्स रही औ एक बस कंडक्टर से बियाह कइ लेहेस। नाम से साधु। लेकिन, बवाली के बिटिया के पहिले 2-3 बियाह केहे रहा। औ छोटकी क खुदै बवाली दुआह केहे रहेन। छोटकी के मंसेधू का नाम विष्णु। वइसे विष्णु क पहली मेहरारू मरि ग रही। औ बवाली क छोटकी बिटियी ननियउरे मं इतना बवाल मचाए रही कि जल्दी से बियाह करब जरूरी रहा औ विष्णु मिली गएन।
लेकिन, बवाली औ उनके मेहरारू क दुर्दशा देखा कि दुइनौ बिटिया जीतौ हैरान किहिन औ मरौ प दुइनौ बिटियन क मंसेधू नहिंयै आएन। हां, बवाली औ उनके मेहरारू क आत्मा क इतनै खुशी भ होई कि पूरा गांव, पड़ानन सहित उनके दुआरे आइके खाएस। पड़ानन श्रेष्ठ सोहगौरा त्रिपाठियों के गांव में पांडे जी लोगों का कुछ परिवार था। बवाली सारी जिंदगी भांग क गोला खाए के मस्त रहेन औ गांव मं बवाली केहूक याद आवत रहेन तो, सिर्फ भांग क गोला उनकै लाठी औ पलरी भ कचौरी खाए तक। या तो, फिर होली प फगुआ। होरी खेलैं रघुबीरा ...। लेकिन, उही बवाली के मेहरारू के मरे प गांव लगभग एक होइ ग। अब पूरा गांव एक हौइ जाई तो, भला गांव कइसे रहि जाई। औ एक इहू से होइ लेहेन कि भाई कउनौ सोहगौरा के दुआरे थोड़ो न सब सोहगौरा इकट्ठियानेन। इकट्ठियानेन भले बवाली सोहगौरा के दुआरे लेकिन, नेउता त खियावत रहिन बवाली क दुइनौ बिटिया। उहै दुइनौ बिटियन जउन अपने समय मं सोहगौरन क धोती समाज में फहराइ देहे रहिए। होइ ग आधा-अधूरा खाबदान होइ ग। पूरा खाबदान एह गांव मं शायदै होए। इहै गांव है आजकल। अब बतावा काहे केहू गांव म रहे। जब अपने घर-परिवार के दुआरे खाए म एतना झंझट वा तो।


text:
यसायाह 17Awadhi Bible: Easy-to-Read Version (ERV-AWA)
दमिस्क बरे परमेस्सर क सँदेसा
17 इ दमिस्क बरे दुःखद सँदेसा अहइ। यहोवा कहत ह कि दमिस्क क साथ मँ बातन घटिहीं:
“दमिस्क जउन आज नगर अहइ किन्तु कल उ उजड़ि जाइ।
दमिस्क मँ बस टूटे फूटे भवन ही बचिहीं।
2 अरोएर क नगरन क लोग तजि जइहीं।
ओन उजड़े भए नगरन मँ भेड़िन क खरका खुली घुमिहीं।
हुवाँ कउनो ओनका डरावइवाला नाहीं होइ।
3 समारिया, एप्रैम क गढ़ नगर ध्वस्त होइ जइहीं।
दमिस्क क सासन क अन्त होइ जाइ।
इस्राएल अउर आराम दुइनउँ देसन मँ इ सबहिं घटना एक समान घटिहीं।
दुइनउँ देस आपन सक्ती अउर महिमा खोइ देब।”
सर्वसक्तीमान यहोवा बताएस कि इ सबइ बातन होइहीं।
4 ओन दिनन याकूब अपनी सारी सम्पत्ति खोइ देइ।
याकूब वइसा होइ जाइ जइसा मनई रोग स दुबला होइ।
5 उ समय क सज़ा अइसा होइ जइसे रपाईम घाटी मँ फसल काटइ क समय होत ह। मजदूर ओन पउधन क बटोरत हीं जउन खेते मँ उपजत हीं। फुन उ पचे ओन पउधन क बालन क काटत हीं अउर ओनसे अनाजे क दाना निकारत हीं।
6 उ समय ओह समय क समान होइ जब लोग जैतून क फसल उतारत हीं। लोग जैतून क बृच्छन स जैतून झाड़त हीं। किन्तु बृच्छ क चोटी पइ प्राय: कछू फल तब भी बचा रहत हीं। चोटी क कछू डारन पइ चार पाँच जइतून क फल छूट जात हीं। ओन नगरन मँ भी अइसा ही होइ। सर्वसक्तीमान यहोवा इ सबइ बातन कहे रहा।
7 उ समय लोग परमेस्सर कइँती निहरिहीं। परमेस्सर, जउन ओनकर रचना किहेस ह। उ सबइ इस्राएल क पवित्तर कइँती मदद खातिर लखिहीं। 8 लोग ओन वेदियन पइ बिस्सास करब खतम कइ देइहीं जेनका उ पचे खुद आपन हाथन स बनाए रहा। असेरा देवी क जेन खम्मन अउ धूप बारइ क बेदियन क उ पचे आपन अँगुरियन स बनाए रहा, उ पचे ओन पइ भरोसा करब बंद कइ देइहीं। 9 उ समय, सबहिं गढ़-नगर उजड़ जइहीं। उ सबइ नगर अइसे पर्वत अउर जंगलन क समान होइ जइहीं, जइसे उ पचे इस्राएलियन क आवइ स पहिले हुवा करत रहेन। बीते भए दिनन मँ हुवाँ स सबहिं लोग दूर भाग गए रहेन काहेकि इस्राएल क लोग हुवाँ आवत रहेन। भविस्स मँ इ देस फुन उजड़ जाइ। 10 अइसा एह बरे होइ काहेकि तू आपन उद्धारकर्ता परमेस्सर क बिसराइ दिहा ह। तू इ याद नाहीं राख्या कि परमेस्सर ही तोहार सरणस्थल अहइ।
तू सुदूर जगहन स बहोत नीक अंगूर क बेलन लिआए रह्या। तू अंगूरे क बेलन क रोप सकत ह किन्तु ओन पउधन मँ बढ़वार नाहीं होइ। 11 एक दिन तू आपन अंगूर क ओन बेलन क रोपब्या अउर ओनकर बढ़वार क जतन करब्या। अगवा दिन, उ सबइ पउधन बड़इ भी लगिहीं किन्तु फसल उतारइ क समय जब तू ओन बेलन क फल बटोरइ जाब्या तब लखब्या कि सब कछू झुराइ चुका अहइ। एक बेरामी सबहिं पउधन क अंत कइ देइ।
12 हे लोगन क भीड़ क सुना,
उ गर्जत भवा समुद्दर क नाईं आवाज करत हीं!
हे भीड़ क सोर सुना, उ सागर क ज्वार-भाट क टकराइ क नाईं आवाज करत ह।
13 हाँ उ भीड़ ओनहीं लहरन जइसे अहइ।
मुला उ पचे सबहिं लहरन क नाईं पराइ जाइ जब परमेस्सर ओनका झिड़की!
लोग उ भूसे क नाई होइहीं जेकरी पहाड़ी पइ हवा उड़ावत फिरत ह।
लोग वइसे ही होइ जइही जइसे आँधी क जरिया वस्तुअन क उखाड़े जात अहइ।
आँधी ओनका उड़ावत ह अउर दूर लइ जात ह।
14 उ रात लोग बहोत ही डेराइ जइहीं।
सुबह होइस पहिले, कछू भी नाहीं बच पाई।
तउ सत्रुअन क हुवाँ कछू भी हाथ नाहीं आई।
उ पचे हमार धरती कइँती अइहीं, किन्तु हुवाँ भी कछू नाहीं होइ।


text:
जिला फैजाबाद, गाँव सोनावां दहेज़ हत्या मा उत्तर-प्रदेश देश मा सबसे आगे रहा है। का नई सरकार महिला हिंसा के एहि रूप का रोकै के ताई कउनौ कदम उठाये। सोनावां गाँव के सरला का दहेज के कारण जलाय के मारि डारै कै आरोप बाय। अबहीं सरला के शादी का साल भर भी नाय भए।
रामउरेही सरला के अम्मा कै कहब बाय कि लड़की के ससुर सत्रुहन कै फोन आय कि तोहर बिटिया जलि गई। जब हमरे सब गयन तौ उत्तर-दक्षिन लेटाई रहिन।
लल्लू प्रसाद सरला के मामा कै कहब बाय कि जब नौ बजे हमरे सब पहुंचेन तौ घरे मा लाश पड़ी रही।जीभ बाहर निकरी रही चेहरा पहचान नाय मिलत रहा। खुद से नाय जलिन उनका जलावा गा रहा।
रामधीरज लड़की के पिता के कहब बाय किबहनोई से सरला का भेजै के बात भए रही तौ वै कहिन कि एक लाख रुपया दिया अउर गाड़ी नाही तौ अंजाम बुरा होये।
सरला के जेठानी रामा देवी के कहब बाय कि पेट मा दुई महीना कै गेद्हरा रहा जब कहत रहिन कि भेज दिया तौ नाय भेजिन अउर जब भेजै के ताई तैयार भइन तौ वै जाय से मना के दिहिन।सास नन्द खेत मा गए रहिन। वै खाना बनावत रहिन। जब हम धुआ निकरत देखेंन तौ बलावै लागेंन दुई दरवाजा से अंदर बंद के लेहे रहिन। घर नाय खोलिन। जब पुलिस आय तौ दरवाजा तूरिके लाश बाहर निकारिन।
रुदौली थाना के सी.ओ. संतोष कुमार के कहब बाय कि सास ससुर नन्द अउर पति नामजद कीन गा रहे।सरला के पति का गिरफ्तार के लीनगा बाय। बाकी तीन जने के ऊपर जाँच जारी बाय। जल्दी जाँच पूरी कइके कारवाही होये।
रिपोर्टर- मनीषा यादव अउर संगीता
क्या नयी सरकार, दहेज़ की दकियानूसी प्रथा से जुड़े हिंसा पर ध्यान देंगे? फैजाबाद से खबर


text:
जिला फैजाबाद, ब्लाक मया, गाँव जरही। हिंआ तीन साल बाद मेहरारून का मनरेगा मा काम मिला बाय।
विद्यावती, बीरमती, अमरावती बताइन कि हमरे सबका तीन साल बाद मनरेगा कै काम मिला बाय। वहूमा कुछ मेहरारु का मिला बाय कुछ का नाय। तौ कवन मेर रोजी रोटी चलै।
शीला देवी, मालती देवी बताइन कि जब प्रधान से काम मांगत रहेन तौ जबाब मा इहै सुनै का मिलत रहा कि अबहीं मेहरारू लायक काम नाय बाय। चकरोट, नाली बनत बाय वहमन सिर्फ आदमी कै काम बाय तोहरे सब न कै पउबू। जब तलाब कै खोदाई होये तब काम मिल पाये।
प्रधान रामरंग यादव बताइन कि खण्ड़जा अउर नाली वाला काम मा दुई चार मेहरारू कै काम मिला रहा अउर सबका काम नाय मिला रहा। यही से अबकी बार तालाब कै काम होये तौ सब मेहरारून का काम मिले।
तीन साल बाद मिला काम
जिला फैजाबाद, ब्लाक मया, गाँव जरही। हिंआ तीन साल बाद मेहरारून का मनरेगा मा काम मिला बाय।


text:
मत्ती 2Awadhi Bible: Easy-to-Read Version (ERV-AWA)
पूरब द बिद्वानन क आउब
2 यहूदिया क बैतलेहम मँ अब ईसू क जनम भवा तबहिं हेरेदेस राज्य करत रहा। कछू समइ बीत जाइ क पाछे कछू विद्वान जउन नछत्रन क बारे मँ पढ़त रहेन पूरब स यरूसलेम आएन। 2 उ पचे पूछेन, “नवा पइदा भवा बचवा कहाँ बाटइ जउन यहूदियन क राजा अहइ? हम ओकर नछत्र क अकासे मँ देखा ह। एह बरे हम पूछत अही। हम पचे ओकर आराधना करइ आइ अही।”
3 जबहिं राजा हेरोदेस इ सुनेस तउ उ बहोतइ बेचइन भवा। ओकरे साथे यरूसलेम क सब मनइयम फिकिर करइ लागेन। 4 तउ उ यहूदी समाज सब मुख्य याजकन अउर धरम सास्तिरियन क ऍकट्ठा कइके उ पचेन स पूछेस कि मसीह क जनम कहाँ होइ क अहइ? 5 उ पचे ओका बताएन, “यहूदीया क बैतलहम मँ काहेकि नबी पवित्तर सास्तरन मँ इ तरह लिखा बाटइ:
6 ‘ओ यहूदा क धरती प टिका अहा बैतलेम,
तू यहूदा क अधिकारियन मँ कउनो तरह स छोट नाहीं काहेकि
तोसे एक ठु राजा परगट होई जउन मोरे मनइनयम,
इस्राएल क देख भाल करी।’”
7 तब हेरोदेस तारा गियान क पण्डितन क बोलाएस अउर ओनसे पूछेस, कि उ तारा ठीक समइ प कब देखॅाइ पड़ा? 8 फिन उ ओनका बैतलहम पठएस अउर कहेस, “जा, उ बचवा क बारे मँ नीक नीक पता लगावा अउर जब उ तू पचेन क मिलि जाइ तउ मोका बतावा जेहबरे मइँ भी आइके ओकर आराधना कइ सकउँ।”
9 फिन उ पचे राजा क बात सुनिके चल दिहेन। उ तारा जेका उ पचे अकासे मँ निकरा निहारे रहेन उ ओनके अगवा अगवा तब तलक गवा जब तलक उ ठउर पइ पहुँच नाहीं गएन जहाँ उ बचवा रहा। 10 जब उ पचे तारा क देखेन तउ उ सबइ आनंद स झूमि उठेन।
11 उ सबइ उ पचे घरवा क भीतर गएन अउर बचवा क अउर ओकरी महतारी मरियम क संग दरसन किहन। उ पचे सास्टांग दण्डवत करेन अउर ओकर आराधना करेन। फिन आपन कीमती चीजन्क पिटारी स सोना, लोहबान अउर इत्र क भेंट चढ़ाएन। 12 मुला परमेस्सर ओनका सपने मँ होसियार कइ दिहस कि उ पचे हेरोदेस क पास लौटि क न जाइँ। तउ उ सबइ एक दुसरे राहे स आपन देस लौट गएन।
ईसू क लइके माता पिता क मिस्र जाब
13 जब उ पचे चल दिहन तउ यूसुफ क सपने मँ पर्भू क दूत परगट होइके कहेस, “उठा, बचवा क अउर ओकर महतारी क चुप्पे स लइके मिस्र भागि जा। जब ताई मइँ तोसे न कहउँ, हुवाँ ठहर्या। काहेकि हेरोदेस इ बचवा क जान स मरवावई बरे खोजी।”
14 तउ यूसुफ खड़ा भवा अउर बचवा अउर ओकर महतारी क रातोरात मिस्र क बरे चलि पड़ा। 15 फिन हुवाँ हेरोदेस क मउत तलक रुकि गवा। इ एह बरे भवा कि पर्भू जउन नबी स कहवाए रहा, उ पूरा होइ जाइ, “मइँ आपन पूत क मिस्र स बाहेर आवइ बरे कहेउँ।”
बैतलहम क सब लरिकन क हेरोदेस जान स मरवाइ दिहस
16 हेरोदेस जबहिं इ देखेस कि तारा गियानी ओकरे संग इ चाल चलेन ह, तउ उ बहोत गुस्साइ गवा। जइसा तारा गियान क पण्डितन क बताइ भए क अनुसार उ हुकुम दिहस कि बैतलहम अउर ओकरे नगिचे क पहँटा मँ दुइ साल या एसे छोटवार लरिकन क जान स मरिवाइ दीन्ह जाइ। 17 नबी यिर्मयाह क कहा भवा बचन पूरा होइ ग:
18 “रामाह मँ दुःख भरा सब्द सुना गवा,
रोवइ अउर विलपइ क सुना।
राहेल रोवत रही आपन बचवन बरे
उ नाहीं चाहेस कि कउनो धीरा धखावइ
काहेकि ओकर सबइ बचवन मरि गवा रहेन।”
ईसू क लइके यूसुफ अउर मरियम क मिस्र लउटब
19 फिन हेरोदेस क मउत क पाछे मिस्र मँ यूसुफ क सपन आवा ओहमाँ पर्भू क एक ठु दूत परगट भवा। 20 अउर सरगदूत ओसे कहेस, “उठि जा, बचवा अउर ओकर महतारी क लइके इस्राएल क धरती प जा काहेकि जउन बचवा क मार डावइ चाहत रहेन उ सबइ मर बिलाइ गएन।”
21 तब यूसुफ उठि गवा अउर बचवा अउर ओकर महतारी क लइके इस्राएल गवा। 22 मुला यूसुफ जब इ सुनेस कि यहूदिया प आपन बाप हेरोदेस क जगह प अरखिलाउस राज्य करत अहइ तउ उ हुवाँ जाइ स डेराइ गवा। किन्तु सपने मँ परमेस्सर स हुकुम मिले क पाछे उ गलील पहँटा बरे चल दिहस 23 अउर हुवाँ नासरत नाउँ क नगर मँ घर बनाइके रहइ लाग; एह बरे नबियन क कहा भवा बचन पूरा होइ जाइ, “उ नासरी” कहा जाइ।